Kenapa Tamadun Mesir Purba Panggil Lidah Buaya Sebagai Pokok Keabadian?

‘Pokok keabadian’. Itulah julukan yang diberikan oleh masyarakat Mesir Purba buat aloe vera (lidah buaya). Tumbuhan yang mengandungi seribu satu guna ini tidak hanya dihargai oleh warga lembah Sungai Nil, akan tetapi ia turut dimanfaatkan oleh pelbagai tamadun di serata dunia.

Sejak dahulukala, ia digunakan bagi merawat bermacam-macam masalah kesihatan. Obesiti, kulit melecur, dermatitis, ulser, asma, diabetes, jerawat dan kusta – kesemuanya dapat dirawat berkat khasiat yang sarat terkandung di dalam aloe vera.

Lebih 95% kandungan aloe vera terdiri daripada air, sambil bakinya pula diperkaya dengan mineral, vitamin, asam amino, enzim, dan polisakarida. Antara kandungan lain termasuklah kalsium, zat besi, zink, magnesium, zat tembaga, potassium, dan mangan. Tumbuhan ini sesuai digunakan bagi menangani masalah radang di samping meningkatkan sistem imunisasi tubuh dan penghasilan sel da-rah merah.

Berbicara daripada sudut sejarah, aloe vera dicatatkan berasal dari bumi Afrika dan Timur Tengah. Bagaimanapun, tidak keterlaluan untuk mengatakan yang ia boleh tumbuh di mana pun jua. Ada air ada ikan, ada gula ada semut. Asalkan ada hujan dan tanah, lidah buaya memang mudah untuk mengeluarkan buah. Oleh kerana itulah, aloe vera sejak zaman-berzaman terkenal sebagai ramuan kesihatan.

Setakat yang diketahui, penggunaan terawal aloe vera adalah pada 6,000 tahun dahulu – oleh masyarakat Mesir Purba. Sesuai dengan julukannya sebagai ‘pokok keabadian’, aloe vera disifatkan sebagai rahsia kecantikan, kesihatan, dan panjang usia. Ratu-ratu unggul Mesir, seperti Cleopatra dan Nefertiti sendiri dicatatkan memakai sari aloe vera sebagai rutin penjagaan kejelitaan mereka.

Tidak hanya mengindahkan kulit, aloe vera juga dimanfaatkan sebagai bahan pengawet dalam proses mumifikasi. Mumifikasi, menurut kepercayaan mereka, adalah jalan untuk mengecapi kehidupan abadi. Nilai aloe vera turut dihargai dalam upacara persemadian gemulah firaun, di mana ia lazim dijadikan sebagai salah satu hadiah berharga buat mereka.

Dalam Papirus Eber (ditulis pada 1,550 SM, zaman pemerintahan Amenhotep) yang ditemui di Thebes pada tahun 1858, aloe vera dicatatkan sebagai anti-radang dan pelega kesakitan, di samping berkesan dalam merawat batuk kering.

Ia turut dianggap sebagai simbol keagamaan. Kononnya, menggantungkan simbol aloe vera pada pintu rumah dapat menghalau fitnah dan pengaruh jahat. Sementara itu, tablet-tablet tanah liat berusia 2,200 SM yang dijumpai dari Nippur (sebuah kota di Sumeria) menyifatkan aloe vera sebagai penyahtoksik badan.

Sepanjang kempen keten-teraan Alexander Agung, aloe vera banyak berjasa dalam merawat luka yang dialami oleh t3nt3ra-t3nt3ranya. Beliau bahkan membawa bersama gerabak-gerabak yang dipenuhi aloe vera sebagai bekalan perubatan. Dicatatkan, Aristotle pernah menasihati anak muridnya itu supaya mere-but Pulau Socotra. Tujuannya tidak lain dan tidak bukan adalah untuk meram-pas kesemua ladang aloe vera yang terdapat di sana.

Empayar Rom pada kurun pertama Masehi (di bawah pemerintahan Nero) pula menyaksikan khasiat aloe vera diabadikan oleh seorang tabib bernama Dioscorides. Sepanjang hayatnya, Dioscorides sempat mengabadikan ilmu beliau ke dalam beberapa buah buku. Buku pertamanya, De Metaria Medica yang dikarang pada 41-68 Masehi memuatkan pemerihalan tentang berbagai jenis penyakit dan kaedah rawatannya.

Dalam bab berkenaan rawatan menggunakan tumbuh-tumbuhan, Dioscorides menyifatkan aloe vera sebagai antara tumbuhan kegemarannya. Menurutnya, sari aloe vera boleh digunakan bagi merawat luka, ketidakselesaan perut, radang gusi, sakit sendi, sakit kulit, selaran matahari (sunburn), jerawat, dan keguguran rambut.

Pemerincian beliau itu turut disokong oleh seorang lagi ilmuwan Rom, iaitu Pliny the Elder. Di dalam karyanya yang berjudul Natural History, Pliny juga menambah khasiat aloe vera sebagai penyembuh penyakit kusta dan anti-perpeluhan.

Bagi tamadun China, khasiat aloe vera diketahui sejak zaman Marco Polo lagi (Dinasti Yuan). Mereka mengenali sari tumbuhan tersebut sebagai Lu-Hui, dan ia disebut buat pertama kali pada kurun ke-11 Masehi. Buku perubatan China yang berjudul Shi-Shen menyifatkan penggunaan aloe vera sebagai salah satu ‘Kaedah Rawatan Semulajadi’. Di Jepun pula, aloe vera dikenali sebagai tumbuhan istana dan adakalanya, sari tumbuhan tersebut dijadikan ramuan untuk diminum.

Eropah pada Zaman Pertengahan juga tidak ketinggalan. Sepanjang kempen pe-rang salib, Knights Templar memanfaatkan aloe vera sebagai bahan bagi menghasilkan a-rak – selain kelapa dan biji rami. Dalam perlayaran Christopher Columbus ke Dunia Baru pula, tumbuhan tersebut turut diangkut bersama sebagai bekalan bagi merawat luka.

Kata beliau, “Terdapat empat tumbuhan paling berharga buat manusia – gandum, anggur, zaitun, dan lidah buaya. Gandum memberi khasiat. Anggur menaikkan semangat. Zaitun bekalan rehat, dan lidah buaya memberi sihat.”

Masyarakat-masyarakat asli di Dunia Baru sendiri akrab dengan aloe vera. Bagi suku-suku tertentu, ia dianggap sebagai salah satu dari 16 tumbuhan suci. Kebiasaannya, mereka memanfaatkan aloe vera sebagai pembasmi serangga – sama ada disapu pada kulit manusia, kayu, atau barang-barang berharga.

Pada kurun ke-17, rantau Hindia Barat terkenal sebagai pembekal utama aloe vera bagi pasaran Eropah. Syarikat Hindia Timur mendapatkan bekalan mereka dari Socotra dan Zanzibar, manakala Belanda pula membuka ladang-ladang aloe vera di Barbados, Curacao, Aruba, dan Bonaire. Menjelang kurun ke-18, aloe vera mula diekstrak menjadi ubat-ubatan dan hari ini, aloe vera hadir dalam pelbagai rupa.

TERJEMAHAN

Veronica Parkes. (6 Februari 2017). The Ancient ‘Plant of Immortality’ That Treats Over 50 Medical Conditions. Ancient Origins.


Saintis Jumpa Kuil Berusia 9000 Tahun Di Gurun Jordan

Beberapa bulan lepas, sekumpulan pakar arkeologi Jordan dan Perancis menemui sebuah kuil yang berusia 9,000 tahun. Kuil ini terletak di sebuah tapak Neolitik yang terpencil di timur Lembangan Al-Jafr, Pergunungan Khashabiyeh.

Antara yang ditemui pakar arkeologi di situ ialah dua buah patung batu besar menyerupai figura antropomorfik, sebuah altar dan pendiang. Turut ditemui lebih 150 buah fosil model berskala kecil perangkap yang dipanggil ‘layang-layang padang pasir’. Perangkap ini selalunya digunakan untuk memerangkap dan menyembelih gazel liar.

Mengikut kenyataan rasmi kerajaan Jordan, kuil ini merupakan sebahagian daripada tapak kem era Neolitik dan turut dilengkapi dengan beberapa ‘layang-layang padang pasir’. Perangkap berbentuk V ini terdiri daripada dua atau lebih susunan dinding batu yang menutup kandang haiwan buruan seperti gazel.

Pengkaji arkeologi percaya pemburu-pemburu era Neolitik bekerjasama untuk menolak pergerakan haiwan buruan mereka masuk ke ‘layang-layang padang pasir’ sebelum ia ditangkap dan disembelih. Terdapat 5,800 struktur serupa yang ditemui bertaburan sekitar Timur Tengah dan Asia Tengah dari Armenia hingga Syria.

‘Layang-layang padang pasir’ mula dikesan oleh juruterbang-juruterbang Royal Air Force (tentera udara British) pada tahun 1920-an. Malah, ia juga pernah diulas oleh T.E Lawrence atau Lawrence of Arabia sebagai satu struktur batu yang aneh dan panjang serta tidak diketahui permulaan atau penghujung struktur berkenaan. Ulasan ini dibuat semasa beliau menemui struktur sama di Gurun Negev pada 1914.

Pengkaji arkeologi percaya dengan meneliti simbol dan bentuk ritual yang dijalankan, para pemburu Neolitik memohon kepada roh dan semangat untuk menjayakan aktiviti pemburuan mereka. Mereka juga bermohon agar haiwan buruan sentiasa ada untuk dibawa pulang kepada keluarga dan komuniti mereka. Kem era Neolitik ini berkemungkinan merupakan pusat ekonomi, budaya dan simbol kehidupan masyarakat sekitarnya ketika itu.

Dikatakan dibina seawal 7000 Masihi, tapak kuil ini dikatakan lebih tua daripada Stonehenge dengan jarak usia 4,000 tahun. Bagaimanapun, ia masih tidak boleh mengatasi Gobekli Tepe sebagai tapak keagamaan tertua di dunia. Berdasarkan kajian para saintis, Gobekli Tepe dikatakan berusia lebih 11,000 tahun.

RUJUKAN

Kindy, D. (2022, 25 Mac). Well-Preserved, 9,000-Year-Old Shrine Discovered in Jordan Desert. Smithsonian Magazine.

Akour, O. (2022, 23 Februari). Archaeologists find 9,000-year-old shrine in Jordan desert. Associated Press.

Sumber gambar: Kementerian Pelancongan Jordan


Lelaki Korea Ini Pejuang Kemerdekaan Indonesia

Komarudin atau nama Koreanya Yang Chil Sung dan nama Jepunya Sichisei Yanagawa adalah salah satu pahlawan nasional Indonesia yang berasal dari Korea Selatan. Beliau adalah pemuda berasal dari Wanju, daerah Joella Utara, Korea Selatan.

Ketika P3rang Dunia Kedua, Korea telah menjadi sebahagian empayar Imperial Jepun (1908-1945).Yang Chil Sung telah dikerahkan menjadi t3ntera Jepun dan penjaga para t4hanan di Asia Tenggara. Beliau telah menjejakkan kaki di Bandung pada tahun 1942 sebagai penjaga kem para t4hanan yang ditahan sepanjang pen4klukan Jepun ke atas Indonesia.

Ketika beliau menjadi penjaga di kem t4hanan di Bandung, seorang gadis  tempatan bernama Lience Wenas sering melawat kakaknya yang ditahan. Kedatangan wanita tersebut telah menarik perhatian Yang Chil Sung sehingga keduanya bertemu dan jatuh cinta. Akhirnya, Yang Chil Sung dengan gadis tersebut telah berkahwin dan memiliki seorang anak lelaki bernama Eddy Jawan yang dibesarkan oleh seorang wanita dari Sulawesi.

Pada tahun 1945, Imperial Jepun telah menyerah diri kepada pihak sekutu. Bangsa Indonesia mengisytiharkan diri mereka sebagai bangsa yang merdeka. Pemuda-pemuda Indonesia antaranya pemuda dari Pasundan telah melancarkan s3rangan untuk menghabisi t3ntera Jepun yang tersisa ketika itu. Banyak t3ntera Jepun yang hara-kiri atau bunvh diri gaya Jepun dan sisanya juga banyak yang dibvnuh oleh rakyat Indonesia.

Rakan-rakan sepasukan Komarudin yang majoriti berbangsa Korea dipercayai ditangkap oleh pemuda-pemuda tempatan.  Mereka yang ditahan ingin dihvkum m4ti oleh para pemuda tetapi dihalang oleh Major Saoed Moestofa Kosasih (Pemimpin Pasukan Pengeran PakPak). Dikatakan beberapa rakan Yang Chil Sung juga bertindak mahu hara-kiri tetapi dihalang oleh Major Kosasih.

Hal ini dilakukan oleh Major Kosasih kerana beliau mempunyai rancangan lain iaitu menggunakan Yang Chil Sung dan rakanya sebagai para pelatih untuk melatih warga tempatan dalam bidang ket3nteraan di Wanaraja. Setelah sekian lama Yang Chil Sung dan rakanya hidup bersama dengan rakyat tempatan di Wanaraja, mereka memutuskan untuk memeluk Islam dengan dipimpin oleh Raden Djajadiwangsa.

Yang Chil Sung menukar namanya sebagai Komarudin, rakan sepasukanya Masahiro Aoki menjadi Abu Bakar dan Hasegawa menjadi Usman. Selain itu, terdapat beberapa t3ntera Jepun berbangsa Korea yang memeluk Islam dan menukar nama tetapi informasi detail kurang diketahui.

Dua tahun setelah P3rang tamat, t3ntera Belanda kembali ke Indonesia. Bung Karno atau Soekarno sebagai pimpinan tertinggi Negara Indonesia melancarkan revolusi menentang para penjajah yang menyusup di seluruh wilayah Indonesia. Pada masa yang sama, Pasukan Pangeran Pakpak tidak terkecuali untuk mengusir penjajah di Garut. Pasukan Pengeran Pakpak atau PPP telah membahagikan ahli mereka menjadi beberapa kumpulan antaranya tim putih yang diketuai oleh Komarudin.

Sepanjang s3rangan gerila yang dilakukan PPP, Komarudin terkenal dengan keahlianya mensab0taj fasiliti Belanda, merancang strategi dan mencipta b0m. Komarudin dan pasukannya telah merob0hkan beberapa jambatan yang menjadi akses mudah untuk t3ntera Belanda men4kluki desa-desa di wilayah Garut. Jambatan Sungai Cimanuk dan Jambatan kecil sebuah desa Cinunuk telah dirob0hkan oleh b0m buatan Komarudin telah menyusahkan serta melambatkan pergerakan t3ntera Belanda.

Kemampuan dan bakat beliau mengundang persoalan kerana majoriti orang Korea yang menyertai t3ntera Jepun adalah Gunsok yang hanya mampu menggunakan s3njata. Beberapa ahli sejarah melabelkan Komarudin kemungkinan berasal dari Phorokamsiwon yang ahli dalam bidang ket3nteraan.

Pada awal 1948, temeterainya perjanjian Renvile telah menyebabkan divisi Siliwangi yang dibawahnya terdapat PPP telah diarahkan untuk berpindah ke Yogyakarta. Major Kosasih antara yang menurut perintah untuk berpindah dan meninggalkan PPP kepada Leftenan Joehana. Beliau menyerahkan sisa t3ntera PPP kepada Leftenan Joehana bagi mempertahankan kota Garut dari genggaman Belanda. Leftenan Djoehana telah ditugaskan untuk memimpin bekas ahli PPP termasuk Komarudin dan rakanya dan bergabung dibawah naungan Br!gade Tjitaroem pimpinan Letnan Kolonel Soetoko.

Nama dan kehebatan Komarudin telah sampai ke telinga t3ntera Belanda adalah penyebab beberapa ahli PPP telah menjadi perisik atau anjing t3ntera Belanda. Komarudin bersama pasukanya dapat mengesan beberapa mata-mata Belanda dalam PPP dan bertindak untuk menculik mereka. Pada pertengahan tahun 1948, Leftenan Djoehana bersama mengadakan perjumpaan dengan pasukan Pasundan dan Darul Islam di perkampungan yang terletak dikaki gunung Dora.

Disebabkan wujudnya beberapa musuh dalam selimut didalam PPP, pertemuan mereka diketahui Belanda.  Soebarjo atau nama sebenarnya Shiroyama/Lee Hyung Yo menjadi penjaga markas persembunyian mereka telah dibvnuh oleh t3ntera Belanda. Akhirnya Leftenan Djoehana, Komarudin, Usman dan Abu Bakar telah ditangkap dan dipenjara.

Leftenan Djoehana yang berkebolehan berbahasa Belanda telah dibebaskan dan menurut jurnalis Leftenan menyesal kerana tidak dapat menyelamatkan mereka bertiga. Majlis Militer Belanda telah memutuskan untuk menjatvhkan hvkvman m4ti terhadap Komarudin, Abu Bakar dan Usman kerana mereka dilabel sebagai p3njenay4h p3rang dan orang asing. Sehari sebelum dikenakan hukuman m4ti,  Komarudin, Abu Bakar dan Usman meninggalkan pesanan kepada seorang penghulu untuk dim4kamkan secara Islam setelah mereka dihukum m4ti.

Komarudin, Abu Bakar dan Usman telah dibawa ke padang Kherkoff atau lebih dikenal padang merah. Padang tersebut adalah tempat dimana mereka akan dit3mbak m4ti. Menurut saksi, Komarudin sempat berteriak “Merdeka!” sebelum beliau r3bah ke bumi akibat satu t3mbakan memb3nam di kepalanya.

Ketiga-tiganya telah mengh3mbuskan nafas pada 10 Ogos 1949. J3nazah Komarudin dan kedua-dua rakanya itu dimak4mkan di Pasir Pogor. Pada tahun 1975, makam mereka dipindahkan ke Makam Pahlawan Tenjolaya dan batu nisan mereka diganti pada tahun 1995.

Pada masa yang sama, Komarudin ditabalkan menjadi Pahlawan Nasional Indonesia dengan kehadiran tetamu besar antaranya anak kandungnya sendiri Eddy Jawan, Choi Gye Wol (Pemimpin Kodeco Group), 20 anggota keluarga Yang Chil Sung dari Korea, dan staf Kedutaan Besar Korea Selatan di Indonesia.

Pengajaran yang kita boleh ambil dari kisah Komarudin ini adalah dimana bumi dipijak, disitu langit dijunjung. Dimana saja kita menetap dan mencari rezeki, wajib bagi kita menghormati dan menjaga tempat yang kita tinggal.

Dan orang yang patut kita banteras dan hati hati adalah orang yang berpihak kepada musuh. Sesungguhnya mereka adalah penyebab kepada kehancuran kepada kita semua. Akhir kata, bersediakah kita untuk m4ti demi Malaysia!?

Artikel dikirimkan oleh Zaydol East untuk The Patriots.

RUJUKAN:

KBS World Radio. 2015.“Yang Chil Sung” Purnama Menyinari Kemerdekaan Indonesia. http://world.kbs.co.kr/indonesian/event/i40y_2015/

Sejarah Kodam VI Siliwangi. (1968). Siliwangi Dari Masa Ke Masa. Fakta Mahjuma Publisher.

Melawan Lupa Metro TV.(2019). Seorang Pejuang Korea dalam P3rang Kemerdekaan Indonesia. https://www.youtube.com/watch?v=6N6GBviYno0

Eko Prasetyo.(2019). Perjuangan Yang Chil Sung, Serdadu Korea yang Jadi Pahlawan Indonesia & Berganti Nama Jadi Komarudin. Berita Nasional. https://jambi.tribunnews.com/2019/01/22/perjuangan-yang-chil-sung-serdadu-korea-yang-jadi-pahlawan-indonesia-berganti-nama-jadi-komarudin

MBC Jeomju In Korea. (2019).[MBC 특집 다큐] 인도네시아 독립영웅 조선인 양칠성/[MBC Dokumenter Khusus] Pahlawan Independen Indonesia Yang Chil sung Korea. https://www.youtube.com/watch?v=zliJzVAPG_I


Pesawat Pejuang Sukhoi Su-30MKM – Tedung Selar Yang Menggerunkan

Pesawat
ini merupakan pesawat pejuang generasi 4.5 buatan firma Irkut Aircraft
Corporation, Rusia dan dioperasikan oleh Tentera Udara Diraja Malaysia (TUDM).

Ia
mula memasuki perkhidmatan angkatan tentera udara pada tahun 2007. Sejumlah 18
pesawat ditempah dengan penugasan utama sebagai pesawat tempur penguasaan ruang
udara dengan keupayaan serangan darat yang komprehensif.

Berbeza
dengan pesawat eksport buatan Rusia sebelum ini, Su-30MKM menggunakan sistem
elektronik buatan Eropah dan diintegrasi dengan persenjataan buatan Rusia serta
mengaplikasikan rukun pertempuran udara yang dibangunkan oleh anak tempatan.
Lantas menjadikan ia pesawat termoden dan paling berkemampuan di rantau sebelah
sini ketika ia mula memasuki perkhidmatan TUDM.

Bernaung
di bawah No.11 Skuadron, pesawat yang dipanggil Tedung Selar ini merupakan
penghuni tetap Pangkalan Udara Gong Kedak dan ditugaskan ketika waktu aman
sebagai pesawat pemintas.

Kelebihan
utama pesawat pejuang ini adalah terletak pada reka bentuk aerodinamik yang
dipertingkatkan hasil pembangunan dan kajian terperinci pesawat Su-27.

Penambahan
canard dan sistem kawalan tujahan vektor yang melengkapi dua enjin
turbofan Saturn AL31F memberikan daya manuverabiliti yang tidak dapat
ditandingi mana-mana pesawat buatan blok Barat dalam kelasnya. Hal ini
menjadikannya amat berbahaya dalam pertempuran jarak dekat, ditambah kawalan
penembakan senjata yang mengaplikasikan pembidikan terus dari helmet
juruterbang. Juruterbang tidak perlu menghalakan pesawat ke arah musuh,
sebaliknya hanya perlu berpaling dan menghalakan kepalanya yang dilengkapi
helmet untuk menembak peluru berpandu ke arah musuh.

Kemudian,
ditambah dengan daya tujahan dan sistem kawalan penerbangan fly by wire menjadikan
pesawat ini amat lincah dalam pertempuran. Untuk rekod, sehingga hari ini hanya
pesawat termoden angkatan udara AS yang mempunyai sistem kawalan tujahan vektor
pada pesawat pejuang F/A-22 Raptor mereka. Persenjataan udara ke udara
melibatkan sistem peluru berpandu jarak sederhana R-77 dengan panduan radar.
Sejumlah varian peluru berpandu R-27 dengan variasi sistem panduan yang terdiri
daripada panduan radar semi aktif dan panduan inframerah serta peluru berpandu
jarak jauh KS-100 dengan capaian jarak efektif ke atas sasaran sehingga 300-400
km.

Persenjataan
serangan darat untuk pesawat ini juga sangat impresif dengan keupayaan
menyerang sasaran dari jarak jauh dengan empat jenis sistem persenjataan peluru
berpandu udara ke darat jarak sederhana dan jarak jauh dengan panduan laser atau
panduan. Sistem peluru berpandu Kh-31, peluru berpandu anti kapal Kh-39 serta
varian-varian peluru berpandu udara ke darat Kh-29 dan Kh-59 adalah antara
pemukul utama bagi operasi serangan udara ke atas sasaran militer.

Hal
ini tidak mengambil kira sejumlah persenjataan berupa bom panduan laser
KAB-500L dan KAB-1500L serta bom dan roket tanpa panduan. Keseluruhan bebanan
persenjataan untuk pesawat Sukhoi ini mampu mencecah sehingga 8 000kg pada
satu-satu masa.

Keupayaan
peperangan elektronik melengkapkan pesawat multirole ini dengan
kelengkapan sistem penyerakan elektronik Knirti SAP-518 dan SAP-48 bagi tujuan
operasi pemusnahan bateri peluru berpandu anti pesawat yang melibatkan misi
SEAD/DEAD (Suppression of Enemy Air Defence/Destruction of Enemy Air Defence).
Pesawat Su-30MKM bertindak sebagai platform penyerakan elektronik (jammer
aircraft) yang terbang bersama kumpulan pakej penyerang yang terdiri
daripada pesawat pejuang yang sama atau pesawat lain dalam pegangan TUDM.

Selepas
perolehan pesawat pejuang ini, negara tetangga serantau mulai merangka semula
perolehan dan penggantian pesawat pejuang mereka, iaitu mereka memperlihatkan
cubaan untuk mengatasi jika tidak berada pada aras sama dengan kemampuan
pesawat TUDM terbaharu ini. Contohnya, Vietnam dan Indonesia membuat perolehan
dengan firma Komsomolsk on Amur Aircraft Production (KNaaPO) yang juga
merupakan cabang firma Sukhoi sejumlah pesawat Su-30MK/MK2.

Indonesia
menempah 11 buah pesawat dan telah beroperasi sejak tahun 2013 manakala Vietnam
menempah sehingga 36 buah pesawat Su-30MK2V dan mengoperasikannya sejak tahun
2013. Singapura pula menempah pesawat saingan Su-30, yakni F-15SG pada tahun
2007 dengan tempahan awal sebanyak 12 buah dengan tambahan 8 buah pesawat
sebagai option. Perkara ini berubah apabila Singapura menambah tempahan kepada
12 buah, menjadikan jumlah keseluruhan F-15SG kepada 24 buah. Walau
bagaimanapun, ia tidak termasuk jumlah sebenar pesawat yang ada dalam pegangan
republik tersebut yang dikatakan mempunyai sehingga 40 buah pesawat sebagai
tambahan.

Setelah
10 tahun berkhidmat dengan TUDM, terdapat ura-ura mengatakan bahawa angkatan
udara negara kita memerlukan tambahan sejumlah pesawat tempur pelbagai tugasan
bagi menyokong tugasan pesawat yang masih berkemampuan dan menggantikan pesawat
sedia ada yang sudah dimamah usia melalui program MRCA. Namun sehingga artikel
ini ditulis, program tersebut mengalami pelbagai halangan, terutama dari segi
kos operasi dan perbelanjaan negara yang sangat terhad.

Kami amat mengharapkan pihak pemerintah mengambil perhatian serius berkenaan pertahanan udara kerana senario pertempuran masa kini melibatkan penguasaan ruang udara total dan pada masa sama melindungi ketumbukan tentera konvensional di daratan. Kuasa udara adalah amat kritikal dalam mengekalkan kedaulatan negara.

Anda sedang membaca sebahagian daripada petikan buku terbitan terbaru kami, Malaysia Military Power II. Berminat nak dapatkan buku ini?  Klik link ini  untuk wassap terus: www.wasap.my/60195812791


Tanpa Kesedaran Sejarah, UMNO Akan Jadi Koba

Jika tiap-tiap ahli UMNO buta sejarah bangsanya, maka perjuangan mereka akan menjadi perjuangan Koba, si beruk Bonobo yang berjuang untuk kepentingan dirinya sendiri dek kerana tidak mengambil peduli tentang sejarah manusia yang musnah kerana tangan-tangan mereka sendiri.

Nasionalisme Melayu yang tidak khatam sejarah Melayu bila-bila masa saja boleh bertukar menjadi si Kitul bersongkok. Sebabnya asal-usul sendiri tidak faham bagaimana nak diharapkan memperjuangkan marhaen Melayu?

Berapa kerat ahli UMNO yang tahu tentang sejarah Kedatuan Srivijaya, strategi bisnes maritimnya dan taktik rangkaian perdagangannya?

Berapa kerat ahli UMNO yang tahu tentang negarakota Melayu “ξαξξοναγαρα” yang tercatat dalam mahakarya ahli geografi Greaco-Roman, Claudius Ptolemy ΓεωγραφικὴὙφήγησις seawal abad ke-2 Masehi?

Berapa kerat ahli UMNO yang tahu tentang ‘ anak wanua’, ‘aki,eiki,aiki’ atau ‘lima, mata & ikan’? Berapa kerat tahu pantang larang orang Melayu ada persamaan dengan pantang larang orang Maori? Berapa kerat dari mereka tahu tentang budaya dan bahasa Malayo-Polinesia, dari Madagaskar hinggalah ke Lautan Pasifik? Sejarah Orang Laut, Orang Selat dan ‘Aborigine Malay’?

Berapa kerat dari mereka yang tahu tentang kajian DNA di mana analisis filogenetik menggunakan penanda SNPs yang telah meletakkan Orang Asli Semang dan orang Melayu pada cabang yang lebih awal berbanding populasi di Asia Timur yang secara langsung menunjukkan bahawa Orang Asli Semang dan Melayu adalah satu populasi yang lebih “awal” berbanding populasi di China dan Taiwan?

Berapa kerat dari mereka yang tahu tentang penemuan-penemuan menakjubkan di Tapak Arkeologi Lembah Lenggong dan bukti tamadun tertua Asia Tenggara di Tapak Arkeologi Sungai Batu dengan industri perkilangan besi purba yang dieksport ke luar negara kira-kira 500 tahun Sebelum Masehi?

Tanpa sejarah, perjuangan UMNO akan menjadi perjuangan basi dan poyo, penuh retorik. Apabila basi dan poyo, perjuangannya akan mengarah kepada perjuangan mengisi perut masing-masing dan merebut kuasa untuk dubur sendiri – ke arah perjuangan Koba.

Koba: Koba fight for apes!

Caesar: Koba fight for Koba.

(Dawn of the Planet of the Apes)

Tengok senjata api di atas. Beritahu presiden kamu bahawa orang-orang Melayu Melaka bukan kalah berperang sebab pakai keris tombak bagai tetapi mereka tewas sebab adanya beruk-beruk ‘culprit’ serupa si Koba yang pentingkan diri sendiri melebihi orang lain di sekelilingnya.

Untuk memperjuangkan Melayu, mesti khatam sejarahnya. Mesti sebati roh dan jiwanya. Faham masalahnya. Jika tidak, berjuanglah dengan segenap kepura-puraan dan penuh ‘awkward’.


Negara Melayu Raya

Bangsa Melayu merupakan satu bangsa yang gagah perkasa suatu ketika dahulu. Menguasai beberapa buah wilayah geografi yang luas dan mempunyai ilmu kelautan yang hebat sehingga menjadi legenda apabila sesetengah sejarawan mengatakan Panglima Awang sebenarnya manusia pertama yang mengelilingi dunia. Bangsa Melayu bertebaran di sekitar Semenanjung Tanah Melayu, pesisir pantai Sumatera dan Borneo, serta sebilangan kecil di Tanah Sari (Myanmar), Sri Lanka, dan Cape Town (Afrika Selatan). Kali ini, penulis akan membincangkan sekiranya bangsa Melayu akan bersatu dan mewujudkan sebuah negara Bangsa Melayu yang menggabungkan semua wilayah yang didiami orang Melayu membentuk sebuah negara.

Penulis mendapat idea selepas melayari youtube berkaitan dengan dialek bahasa Melayu di Nusantara dan saling berbalas-balas komen dengan netizan Melayu dari Malaysia, Indonesia, Brunei, Singapura, dan Thailand. Walaupun berbeza negara tetapi semua mempunyai jati diri yang sama sebagai orang Melayu. Penulis berasa sedih apabila kini bangsa Melayu telah terpisah kepada beberapa buah negara berasingan akibat penjajahan Barat.

Alangkah indahnya kalau bangsa Melayu bersatu dan mencipta sebuah negara bangsa beridentitikan Melayu yang menggabungkan seluruh bangsa-bangsa Melayu di Nusantara. Penulis juga mendapat idea melalui seorang youtuber luar negara iaitu RealLifeLore yang sering memuatnaik video sekiranya wilayah empayar-empayar silam kini bersatu dan membentuk sebuah negara, apa akan terjadi kepada negara tersebut dalam konteks sekarang. Jadi, penulis mengambil idea tersebut untuk membentuk sebuah negara bangsa Melayu berdasarkan fakta sekarang.

Peringatan, ini hanyalah khayalan penulis sahaja berdasarkan beberapa fakta menarik mengenai bangsa Melayu dan wilayah yang didiami bangsa Melayu sekarang.  Oleh itu, penulis menamakan negara ini sebaga negara MELAYU RAYA.

Sebelum itu, istilah “melayu” sebenarnya luas merangkumi semua penduduk pribumi Nusantara yang kini lebih di kenali sebagai rumpun Austronesia, tapi bagi penulis, penulis hanya mengklasifikasikan istilah “Melayu” itu ialah mereka yang bertutur dalam bahasa Melayu di Malaysia, Indonesia, Thailand, Brunei, dan Singapura. Terdapat juga etnik yang turut di klasifikasikan sebagai “Melayu” iaitu Minang, Kerinci, Betawi, dan etnik Melayu di Kalimantan seperti Kutai, Berau dan Banjar

NEGERI, WILAYAH, DAN PROVINSI ASAL

Wilayah asal pentadbiran di negara Melayu Raya boleh di bahagikan kepada tiga buah bahagian utama iaitu Semenanjung Tanah Melayu, Sumatera, dan Borneo, serta sebuah kawasan yang terpisah iaitu Jakarta.

Semenanjung Tanah Melayu yang terdapat dalam negara Melayu Raya merangkumi negeri-negeri di Semenanjung Malaysia sekarang iaitu Perlis, Kedah, Pulau Pinang, Perak, Selangor, Negeri Sembilan, Melaka, Johor, Pahang, Terengganu, dan Kelantan, serta dua buah wilayah persekutuan iaitu Kuala Lumpur, dan Putrajaya. Singapura turut termasuk dalam Semenanjung Tanah Melayu. Selain itu, wilayah-wilayah di selatan Thailand atau “changwat” yang mempunyai penduduk Melayu yang ramai juga termasuk dalam Semenanjung Tanah Melayu bagi negara Melayu Raya. Wilayah ini yang kini mempunyai 9 buah wilayah iaitu Phang Nga (Pungah), Phuket (Bukit), Krabi (Ghraibi/Krambit),Trang (Terang), Satun (Sentul), Songkhla (Singgora), Pattani (Patani), Yala (Jala), dan Narathiwat (Menara/Nara).

Untuk lebih jelas, senarai nama asal changwat dalam bahasa Thailand yang telah di tukar ke dalam bahasa Melayu boleh rujuk di bab PEMBAHAGIAN WILAYAH DAN PENUKARAN NAMA

Bagi bahagian Sumatera pula, terdapat 7 buah wilayah yang di panggil provinsi bagi negara Indonesia sekarang iaitu Sumatera Utara, Riau, Sumatera Barat, Kepulauan Riau, Jambi, Sumatera Selatan, dan Kepulauan Bangka Belitung. Tetapi bagi wilayah Sumatera Utara, penulis telah pecahkan kepada dua bahagian iaitu satu yang termasuk dalam negara Melayu Raya, dan satu lagi tidak termasuk. Wilayah yang tidak termasuk ialah wilayah majoriti etnik Batak dan Nias yang mendiami di bahagian barat wilayah Sumatera Utara. Untuk lebih faham sila rujuk peta.

Borneo pula merangkumi Brunei, Sabah, Sarawak, Labuan dan wilayah pesisir pantai Kalimantan Indonesia sekarang yang didiami ramai rumpun melayu seperti Melayu-Banjar, Melayu-Kutai, Melayu-Berau, Melayu-Sambas, dan Melayu-Pontianak. Provinsi yang terlibat ialah sebahagian daripada provinsi Kalimantan Timur, Kalimantan Selatan, Kalimantan Tengah, dan Kalimantan Barat. Penulis mengambil kawasan yang didiami ramai oleh etnik melayu di pesisir pantai yang di pecahkan mengikut kabupaten dan kecamatan. Untuk lebih faham sila rujuk peta.

Wilayah Jakarta sekarang yang nama rasminya ialah Daerah Khusus Ibu Kota Jakarta. Jakarta merupakan tanah asal bagi etnik Betawi yang merupakan etnik baru hasil percampuran seluruh penduduk dari Nusantara. Mereka berbudaya Melayu dan turut bercakap dalam bahasa Melayu dialek Betawi yang seakan-akan dialek Perak.

PEMBAHAGIAN WILAYAH DAN PENUKARAN NAMA

Pembahagian wilayah dan penukaran nama yang baru bagi negara Melayu Raya hanyalah mengikut gambaran dan persepsi penulis sahaja yang sesetangahnya di gabungkan menjadi sebuah wilayah, dan ada juga yang di pecahkan kepada beberapa buah wilayah. Tetapi bagi penukaran nama pula, penulis mengambil nama asal mengikut sejarah, nama lama, atau mengikut nama daerah yang berada di dalam wilayah tersebut.

Nama wilayah atau changwat di Thailand seperti berikut:

Nama wilayah atau provinsi di Indonesia seperti berikut.

Di bawah ialah antara wilayah yang terlibat:

(tidak termasuk dalam Melayu Raya)

MAKLUMAT RINGKAS

Pentadbiran

Bandaraya terbesar

Putrajaya

Jakarta (10 juta orang penduduk)

Bahasa-bahasa lain

·         Jawa

·         Siam

·         Mandarin

·         Dayak

·         Batak

Jawa (16 %)

Cina (14.3)

Siam (3%)

India (2.7%)

Lain-lain (20%)

Budhha (12.7%)

Kristian (9.3%)

Hindu (2.8%)

Lain-lain (2.5%)

Kepadatan penduduk

103 orang 1 km persegi

·         Jumlah

·         Perkapita

RM 4,450.9 bilion (ranking 16 dunia)

RM 43,929 (ranking 62 dunia)

Pentadbiran kawasan bagi negara Melayu Raya terbahagi kepada tiga jenis iaitu wilayah persekutusan, wilayah, dan negeri. Terdapat 39 kawasan pentadbiran dalam negara Melayu Raya.

Bagi wilayah persekutuan, terdapat enam wilayah persekutuan Melayu Raya iaitu Singapura, Putrajaya, Jakarta, Jambi, Banjarmasin, dan Labuan.

Singapura merupakan ibu negara Melayu Raya kerana kedudukannya yang strategik berada di tengah-tengah negara serta laluan utama antara timur dengan barat. Manakala Putrajaya sebagai pusat pentadbiran bagi kerajaan persekutuan. Jakarta merupakan bandaraya terbesar dalam Melayu Raya dan merupakan wilayah persekutuan di Pulau Jawa. Jambi pula merupakan wilayah persekutuan bagi kawasan Sumatera, dan kedudukannya yang strategik di tengah-tengah pulau Sumatera. Banjarmasin pula wilayah persekutuan bagi selatan Pulau Borneo, sementara Labuan pula sebagai pusat kepada Borneo utara.

Dalam negara Melayu Raya terdapat 23 buah wilayah. Wilayah tersebut penulis pecahkan kepada tiga bahagian iaitu wilayah di Semenanjung Tanah Melayu, wilayah di Sumatera, dan wilayah di Borneo. Bagi wilayah yang terdapat di Semenanjung Tanah Melayu, terdapat 5 buah wilayah iaitu Ghraibi dengan Bukit sebagai ibu wilayah, Singgora (Singgora), Patani (Patani), Pulau Pinang (Georgetown), dan Melaka (Melaka).

Bagi bahagian Sumatera pula, terdapat 8 buah wilayah iaitu Deli Serdang (Medan), Rokan (Pekan Baru), Riau (Kota Pelalawan), Pagarurung (Padang), Palembang (Palembang), Ogan (Martapura), Kepulauan Riau (Tanjung Pinang), dan Bangka-Belitung (Pangkal Pinang).

Untuk bahagian Borneo, terdapat 10 buah wilayah iaitu Sarawak (Kuching), Bintulu (Bintulu), Miri (Miri), Sabah (Kota Kinabalu), Kutai (Samarinda), Balikpapan (Balikpapan), Banjar (Banjar Baru), Sampit (Sampit), Tanjungpura (Ketapang), dan Sambas (Pontianak).

Manakala, dalam Melayu Raya terdapat 10 buah negeri yang mempunyai sultan dan raja iaitu Perlis dengan Kangar sebagai ibu negeri, Kedah (Alor Setar), Perak (Ipoh), Selangor (Kuala Lumpur), Negeri Sembilan (Seremban), Johor (Iskandar Puteri), Pahang (Kuantan), Terengganu (Kuala Terengganu), Kelantan (Kota Bharu), dan Brunei (Bandar Seri Begawan).

Luas negara Melayu Raya kira-kira 984,759 km persegi. Jika menjadi sebuah negara, negara Melayu Raya merupakan negara ke-30 terbesar di dunia di belakang Mesir (1 juta km persegi), dan di depan Tanzania (945,000 km persegi). Kawasan negara Melayu Raya merangkumi Semenanjung Tanah Melayu termasuk beberapa wilayah Selatan Thailand dan Singapura yang mempunyai keluasan kira-kira 167,405km persegi, keluasan saiz di Sumatera kira-kira 330,082 km persegi, keluasan di Borneo kira-kira 486,608 km persegi, dan luas Jakarta kira-kira 664 km persegi.

Negara Melayu Raya merupakan negara yang berada di zon garisan Khatulistiwa, yang merupakan negara yang panas dan lembab. Negara ini tidak terlepas daripada lingkaran api pasifik yang terdapat di Pergunungan Barisan di Pulau Sumatera. Gunung yang tertinggi ialah Gunung Kinabalu yang terletak di Sabah dengan ketinggian 4,095 meter. Selain itu, negara ini juga mempunyai pantai yang sangat luas yang mengelilingi Semenanjung Tanah Melayu, Pulau Borneo, dan di sebelah pantai timur Sumatera. Terdapat ribuan pulau-pulau yang berada di dalam negara Melayu Raya seperti di Kepulauan Riau, Bangka Belitung, dan di pesisir pantai dari Phuket ke Langkawi. Sungai Batang Hari merupakan sungai terpanjang di negara Melayu Raya dengan panjangnya kira-kira 800km yang terletak di Pulau Sumatera.

Melayu Raya mempunyai ekonomi yang agak besar dengan nilai Keluaran Dalam Negara Kasar (KDNK) nominal sebanyak RM 4,450.9 bilion atau 1,112.7 bilion US dolar, yang berada di kedudukan ke 16 dunia di belakang Mexico. Pendapatan perkapita mengikut KDNK nominal pula ialah RM 43,929 setahun atau 10,982 dalam US dollar, berada di kedudukan 62 dunia mengatasi Malaysia sekarang di ranking ke 67 dunia.

Berikut ialah KDNK nominal dan perkapita nominal bagi setiap wilayah di Melayu Raya untuk tahun 2017 mengikut nilai Ringgit Malaysia (RM). Susunan senarai berdasarkan pendapatan perkapita bermula dari yang tertinggi.

Nota penting: KDNK Pariti Kuasa Beli (PPP) yang nilainya lebih tinggi daripada KDNK Nominal tiada maklumat lengkap, penulis tidak dapat jelaskan seperti di atas

Ekonomi industri Melayu Raya sangat unik dengan perkembangan kepelbagaian industri, transhipment, petroleum dan gas, pertanian, penternakan, dan hasil laut. Kawasan perindustrian utama bagi sektor pembuatan terdapat di Lembah Klang, Singapura, Johor Bahru, Jakarta, Medan, Batam, dan Kuching.

Industri perkapalan, maritim, dan transhipment pula tertumpu di pelabuhan utama seperti di Singapura, Pelabuhan Klang, Tanjung Pelepas, Tanjung Periok (Jakarta), dan Batam. Industri ini sangat efektif di Melayu Raya memandangkan keadaan geografi Melayu Raya yang berada di tengah-tengah laluan timur-barat dan mempunyai pulau-pulau yang banyak memberikan impak positif kepada sektor maritim yang melibatkan pemindahan kargo dan penumpang, selain kawasan perindustrian yang luas yang memberi kesan positif kepada aktiviti di pelabuhan.

Pelabuhan-pelabuhan Melayu Raya juga tersenarai antara pelabuhan kontena paling sibuk di dunia iaitu Pelabuhan Singapura berada di ranking ke dua dunia dengan jumlah kontena yang di urus sebanyak 33.7 juta kontena setahun, Pelabuhan Klang ranking ke-12 dunia, Pelabuhan Tanjung Pelepas (19), dan Tanjung Priok (27).

Ekonomi Melayu Raya juga di pengaruhi oleh sektor minyak dan gas. Hasil minyak dan gas banyak terdapat di luar pesisir pantai Laut China Selatan, dan terdapat juga di daratan di sekitar wilayah Rokan, dan Kutai. Hasil pengeluaran minyak di Sumatera yang melibatkan wilayah Rokan, Riau, Ogan, dan Kepulauan Riau (Kepulauan Natuna) kira-kira 400,000-430,000 barrel sehari. Di luar pesisir pantai Borneo dan Semanjung Tanah Melayu pula kira-kira 800,000-850,000 sehari. Jumlah pengeluaran minyak Melayu Raya kira-kira 1,200,000 hingga 1,280,000 barrel sehari menjadikan Melayu Raya sebagai negara pengeluar minyak yang ke-19 terbesar dunia.

Hasil pertanian Melayu Raya juga menyumbang kepada pendapatan negara. Banyak hasil pertanian diperolehi melalui tanaman kelapa sawit, getah, balak, dan padi. Kawasan utama penanaman sawit terdapat di Rokan, Riau, dan Pahang. Jumlah hasil pengeluaran sawit Melayu Raya kira-kira 41,000,000 tan metrik setahun, atau mewakili 61% daripada pengeluaran sawit dunia. Hasil balak juga terdapat banyak di Pulau Sumatera dan Kalimantan.

Selain itu, Melayu Raya juga mempunyai hasil penternakan dan hasil laut yang banyak memandangkan keadaan geografi negara yang mempunyai laut yang luas, dan sungai yang panjang.

Negara Melayu Raya mempunyai jumlah penduduk sekitar 101,320,000 orang yang berada di kedudukan ke-13 dunia di belakang Filipina dan di depan Vietnam, dengan kadar kepadatan penduduk sekitar 103 orang bagi setiap satu km persegi. Rakyat bagi negara Melayu Raya terbahagi kepada pribumi dengan bukan peribumi. Pribumi ialah penduduk asal kepulauan Nusantara yang datang dari pelbagai tempat, manakala bukan pribumi ialah kaum yang bukan asal dari Nusantara yang sebahagian besarnya merupakan kaum Cina.

Berikut merupakan penduduk bagi setiap wilayah persekutuan, wilayah, dan negeri di dalam negara Melayu Raya:

Berikut merupakan 20 bandar terbesar bagi negara Melayu Raya

(bancian 2010)

Jumlah pribumi di Melayu Raya kira-kira seramai 81 juta orang atau 80% daripada keseluruhan penduduk Melayu Raya. Manakala etnik pribumi yang terbesar ialah etnik Melayu yang membentuk 44% atau kira-kira 44.7 jutaorang yang terdiri daripada pelbagai sub-etnik Melayu seperti Melayu Semenanjung, Melayu-Minang, Melayu-Banjar, Melayu-Betawi, Melayu-Kutai, Melayu-Berau, dan lain-lain etnik yang bertutur dalam bahasa Melayu.

Bagi pribumi yang bukan Melayu, etnik Jawa merupakan etnik terbesar dengan jumlah penduduk seramai 16.2 juta orang atau 16%. Manakala lain-lain pribumi sebahagian besarnya dari etnik Dayak, dan Batak, dan selebihnya datang dari pelusuk Nusantara. Etnik Dayak kebanyakannya berada di Pulau Borneo terutamanya di wilayah Sabah, Sarawak, Pontianak, dan Kupang. Manakala  etnik Batak pula ramai mendiami wilayah Deli Serdang kira-kira 2 juta orang.

Bagi kaum bukan pribumi pula, etnik Cina merupakan etnik yang terbesar dengan jumlah kira-kira 14.6 juta orang atau 14.4% daripada jumlah penduduk, di ikuti etnik Siam dan India masing-masing seramai 2.9 juta (3%) dan 2.7 juta (2.7%) orang. Etnik Cina kebanyakannya tinggal di bandar-bandar utama seperti di Singapura, Jakarta, Lembah Klang, Medan, Kuching, Pulau Pinang, Pontianak, dan lain-lain. Etnik Siam pula kebanyakannya tingga di utara Semenanjung Tanah Melayu dan merupakan etnik majoriti di Ghraibi, dan Singgora. Etnik India pula ramai menetap di bandar-bandar besar di Semenanjung Tanah Melayu seperti di Singapura, Lembah Klang, Pulau Pinang, dan Lembah Kinta.

Senarai pecahan kaum mengikut bahagian:

*Nota penting: untuk bukan warganegara, penulis tidak dapat maklumat yang tepat, dan mustahil untuk penulis dapatkan angka kerana bagi data bancian penduduk Malaysia, bukan warganegara di Malaysia juga ramai terdiri daripada pribumi Indonesia dan tidak pasti keturunan mereka. Jadi, penulis hanya meletakkan bukan warganegara (walaupun datang dari seluruh dunia) sebagai lain-lain pribumi sahaja.

Agama Islam merupakan agama terbesar dalam negara Melayu Raya dengan jumlah penganutnya seramai 73.6 juta orang atau mewakili 72.7% daripada jumlah penduduk. Diikuti Buddha seramai 12.9 juta (12.7%), Kristian 9.4 juta (9.3%), Hindu 2.8 juta (2.8%), dan lain-lain 2.6 juta (2.5%).

Bagi penganut Islam, kebanyakan kaum pribumi menganut agama Islam kecuali etnik dayak dan batak, dengan Pulau Sumatera merupakan bahagian paling ramai penganut Islam yang berjumlah 32.3 juta orang. Penganut Buddha pula kebanyakannya di anuti oleh kaum Cina dan Siam yang kebanyakannya tertumpu di Semenanjung Tanah Melayu. Bagi penganut Kristian pula, kebanyakannya di anuti oleh etnik Dayak (Borneo), dan Batak di wilayah Deli Serdang.

Kira-kira 2 juta orang penganut Kristian terdiri daripada etnik Batak. Selain itu, terdapat sebilangan kecil kaum Cina yang menganut Kristian. Kebanyakan etnik India pula menganut Hindu iaitu seramai 2.8 juta orang (2.8%) dan lain-lain agama yang merujuk kepada penganut animisme dan mereka yang tidak beragama.

PENUTUP

Bangsa Melayu sekarang bertebaran di seluruh Nusantara, dan terpisah dengan beberapa buah negara. Penulisan di atas bertujuan untuk memberikan gambaran kepada pembaca sekiranya bangsa Melayu yang mendiami wilayah-wilayah tersebut bersatu dan mewujudkan sebuah negara yang besar yang beridentitikan bangsa Melayu. Fakta dan data di atas di ambil berdasarkan konteks sekarang. Akhir kalam, TAKKAN MELAYU HILANG DI DUNIA

RUJUKAN

World Economic Outlook Database, April 2018, International Monetary Fund. Accessed on 1 October 2018

“Statistik Indonesia 2016” (PDF). Jakarta: Badan Pusat Statistik. 2016

Central Bureau of Statistics: Estimates 2014 Archived November 13, 2010, at the Wayback Machine.

Badan Pusat Statistik. “Hasil Sensus Penduduk 2010 Data Agregat Per Provinsi” (PDF). Badan Pusat Statistik

Cikgu Joe Satun. Sejarah Melayu di Thailand.  https://satunsiam.blogspot.com/2015/12/sejarah-melayu-di-thaland.html

“Gross Regional and Provincial Product, 2013 Edition”. Office of the National Economic and Social Development Board (NESDB). April 2015. ISSN 1686-0799. Retrieved 16 July 2016.

“Official exchange rate (LCU per US$, period average)”. data.worldbank.org. Retrieved 2015-07-22.

“Table 30: GDP by State, 2010-2016 at Current Prices – RM Million” (PDF) (in Malay and English). Department of Statistics, Malaysia. p. 17/32. Retrieved 22 February 2018.

“Table 2.6.2: Gross Domestic Product by State at Constant Prices (2010 = 100), 2010 – 2016, Malaysia” (PDF) (in Malay and English). Economic Planning Unit, Prime Minister’s Department of Malaysia. p. 1/2. Retrieved 22 February 2018.

“Population by States and Ethnic Group”. Department of Information, Ministry of Communications and Multimedia, Malaysia. 2015.

“Laporan Kiraan Permulaan 2010”. Jabatan Perangkaan Malaysia. p. 27. Archived from the original on 27 December 2010.

“Production of Crude Oil including Lease Condensate 2016” (CVS download). U.S. Energy Information Administration. Retrieved 27 May 2017.

“Total Population – Both Sexes”. World Population Prospects, the 2017 Revision. United Nations Department of Economic and Social Affairs, Population Division, Population Estimates and Projections Section. June 2017.

Production volume of palm oil worldwide from 2012/13 to 2017/18 (in million metric tons), www.statista.com/statistics/613471/

“Jumlah dan Distribusi Penduduk”. Badan Pusat Statistik. May 2010

“Report for Selected Countries and Subjects – Indonesia”. www.imf.org. International Monetary Fund. Retrieved 11 January 2018.

Thailand Archived 3 July 2015 at the Wayback Machine., The World Factbook.

Brunei Demographics Profile 2014. Brunei Government. 2015.

“Population and Population Structure”. Singstat. Department of Statistics Singapore. Retrieved 5 August 2018.

“Population by religion, region and area, 2010” (PDF). NSO. Archived (PDF) from the original on 19 October 2016.

Statistics Indonesia (November 2015). “Result of the 2015 Intercensal Population Census” (PDF)

“Lloyd’s List Top 100 Ports | Maritime Intelligence”


Sejarah Isyarat Ibu Jari

Baiklah, jika anda pernah membaca artikel penulis yang sama dengan topik yang serupa baru-baru ini, mungkin anda telah faham apa maksud isyarat jari tengah. Bagi yang belum sempat membacanya boleh baca di sini : Sejarah Jari Tengah, tetapi jangan lupa lepas selesai, sila sambung baca artikel ini pula.

Karya Agung Pollice Verso

Karya itu menunjukkan reaksi para juri dan penyokong dari golongan bangsawan yang menonton dan mengadili perlawanan memberikan isyarat tangan ‘thumbs down’ (ibu jari ke bawah) yang kononnya satu arahan untuk pemenang supaya menamatkan riwayat pahlawan yang kalah.

Dan sekiranya isyarat yg diberikan adalah ‘thumbs up’, maka pemenang harus membiarkan lawannya yang telah kalah untuk meneruskan hidup. Perkara ini dibahaskan mengikut pendapat yang berbeza-beza melalui frasa pollice verso dari teks Latin kuno berikut :

“Now they give shows of their own. Thumbs up! Thumbs down! And the killers, spare or slay, and then go back to concessions for private privies.”

— Juvenal, Against the City of Rome (c. 110–127 A.D.)

Gerakan isyarat tangan ibu jari di mana-mana pun sememangnya diketahui umum di serata pelusuk dunia sebagai membawa maksus “bagus”, “bersetuju”, “terbaik”, atau apa saja istilah yang berniat hendak memuji. Penulis pada asalnya percaya begitu juga, tetapi melalui beberapa penelitian, pemahaman penulis sendiri mula merasakan sebaliknya dan ada asas untuk mempertikaikannya secara berilmiah.

Baik, mengapa isyarat ibu jari ke atas ini dianggap sebagai “tidak merbahaya” atau “mesra” dan masyarakat dengan begitu mudah menerimanya secara meluas? Yakinkah kita bahawa ia adalah simbol yang membawa maksud positif dalam mana-mana budaya di dunia sekali pun?

Percanggahan Naratif Dan Pemahaman

Semua nya bermula dengan kisah yang sering diromantiskan bahawa ia berasal dari budaya Tamadun Rom Purba dalam sukan ekstrim Gladiator, di mana setelah pertarvngan dua pahlawan sedang mencapai kemuncaknya hingga salah seorang dari mereka rebah nyawa-nyawa ikan.

Maka para penonton yang terdiri daripada golongan bangsawan berhak memberikan keputusan menentukan samada pahlawan yang telah jatuh itu layak untuk hidup atau tidak.

Kita dimomokkan bahawa jika penonton memberi isyarat ibu jari menunjuk ke atas (thumbs up), ia bermaksud nyawanya dimaafkan, jika ibu jari menunjuk ke bawah ia bermaksud dia harus m4ti.

Beberapa sejarawan dan antropologi bahasa berpendapat ianya adalah SALAH. Walaupun memang benar bahawa pada zaman itu dalam budaya pertarvngan gladiator berlaku di Colosseum dan pada zaman sebelumnya dilakukan di Circus Maximus yang lebih besar kapasiti penontonnya, memang benar penonton boleh menentukan nasib seorang gladiator yang jatuh hanya dengan menggerakkan tangan mereka dengan mudah.

Namun kita harus ingat, bahawa ia tidak semestinya memberikan gambaran yang tepat berkenaan maksud sebenar ibu jari ke atas dan ibu jari ke bawah sebagaimana yang masyarakat moden fahami hari ini.

Nasib seorang gladiator, dari segi sama ada penonton memilih untuk pejuang yang kalah itu dibunvh, diputuskan dengan tindakan yang dikenali sebagai “pollice verso“, ia merupakan istilah Latin yang secara kasar diterjemahkan kepada “bertukar ibu jari” (turned thumb).

Lebih tepat lagi sebenarnya, apa maksudnya tidak pernah diketahui dan tidak ada catatan sejarah berkaitan yang berjaya diselamatkan hingga ke hari ini yang menggambarkannya secara terperinci lagi jelas. Oleh itu, sejarawan dan pengkaji berkaitan skulptur tidak dapat menjelaskan kebenaran tentang cara dan kedudukan ibu jari sepatutnya ditunjuk ke mana jika penonton menginginkan seorang gladiator yang untuk dibunvh.

Teori yang paling mudah dan selamat, boleh jadi juga jika mereka hanya dapat menunjukkan isyarat ibu jari mereka secara rawak, sekadar suka-suka atau mungkin isyarat itu satu ‘trend’ semasa, nampaknya kebenaran cenderung terhadap teori ini bukan?.

Baiklah, tadi kita dah faham gambaran yang logik bagi isyarat undi untuk kem4tian, bagaimana dengan isyarat untuk menyelamatkan nyawa?  Isyarat untuk menyelamatkan nyawa gladiator yang berkenaan seolah-olah tidak bukan ibu jari ke atas mahu pun ibu jari ke bawah.

Sebaliknya, anda perlu menyembunyikan ibu jari anda di dalam genggaman penumbuk anda, membentuk isyarat yang dikenali sebagai pollice compresso, “ibu jari mampat”.

Dalil-Dalil Fizikal

Alasan untuk teori ini telah dispekulasikan kepada dua sebab: satu, ia membuat keputusan penonton lebih mudah untuk dibezakan, kerana jelas lebih mudah untuk menentukan perbezaan di antara isyarat ibu jari dengan isyarat penumbuk, berbanding isyarat ibu jari ke atas dan ibu jari ke bawah dari jarak penglihatan yang jauh.

Dan yang kedua, gerak isyarat itu sendiri dianggap sebahagian besar simbolik dari apa yang diwakilinya- ibu jari ke atas mewakili restu para penonton untuk pemenang untuk melaksanakan pukulan mavt terakhir mereka dengan menikam musuh yang terbaring (finishing move).

Sementara isyarat penumbuk dengan ibu jari tersorok didalam genggaman melambangkan bahawa mereka mahu Gladiator itu menyarvng kembali senjatanya, pernah tengok filem per4ng? Sekumpulan tenter4 yang berjalan kaki dalam operasi tiba-tiba berhenti serentak apabila ketuanya di hadapan mengangkat penumbuk sambil menyebut “Halt!”

Walau bagaimanapun, fakta sebegini amat jarang diterima atau mungkin langsung tidak wujud dalam budaya pop, contoh terdekat adalah dalam filem Gladiator pada tahun 2000, di mana Joaquin Phoenix ditunjukkan telah memberi isyarat ibu jari ke bawah supaya gladiator dikalahkan dibunvh lawannya.

Menurut pengarah filem tersebut, Ridley Scott, adegan itu diilhamkan dari lukisan seperti yang anda lihat pada permulaan artikel ini. Lukisan tahun 1872 itu dipanggil “Pollice Verso“. Ia menggambarkan seorang gladiator yang menang berdiri di atas tubuh lawannya yang tidak bermaya manakala orang ramai dilihat menayangkan isyarat ibu jari ke bawah beramai-ramai.

Scott menyatakan tentang lukisan itu, “Imej itu berbicara dengan saya tentang Empayar Rom dari seluruh kegemilangannya hingga kejahatannya.  Saya tahu pada masa itu saya akan tersangkut di sana.”

Lukisan itu telah diperhatikan oleh ahli sejarah sebagai pemangkin kepada persoalan mengapa konsep pollice verso gagal difahami oleh orang ramai hari ini. Apa yang membuatkan fakta ini sangat mengejutkan ialah pelukis karya itu, Jean-Léon Gérôme, adalah seorang tokoh karyawan sejarah yang sangat dihormati yang terkenal di peringkat antarabangsa kerana “lukisan sejarah arkeologi yang tepat”.

Gérôme telah digambarkan sebagai “klasik terpelajar” dan terkenal melalui penelitian meluasnya terhadap karya sebelum berus lukisannya menyentuh permukaan kanvas. Contohnya, dengan “Pollice Verso” Gérôme mengkaji bentuk perisai sebenar dari runtuhan Pompeii supaya gladiator dalam lukisannya kelihatan ‘hidup’.

Penyelidikan Gérôme yang begitu terperinci mungkin menjadi punca mengapa tafsirannya tentang pollice verso sangat diterima bulat-bulat oleh ahli akademik dan mengapa ia disebarkan secara meluas, walaupun selepas itu terbukti ianya adalah salah dan tidak tepat.

Adapun para sejarawan pada zaman dia yang berpendapat, tafsirannya bervariasi dari ibu jari ke atas yang bermaksud membunvh dan ibu jari ke bawah yang bermaksud diselamatkan (dan sebaliknya), kepada ibu jari yang tersembunyi dalam penumbuk yang bermaksud hidup dan ibu jari ke atas yang bererti bunvh, dan hampir semua variasi di dalamnya.

Pemahaman Melalui Bahasa Dan Budaya

Kenapa Gérôme memilih ibu jari ke bawah, tidak lah diketahui, atau sama ada mungkin benar dia maksudkan seperti yang sering ditafsirkan iaitu “bunvh”.  Orang kebanyakannya menafsirkan lukisan melalui cara ini, tetapi yang pasti lagu nyata, sebenarnya tidak ada bukti bahawa ini adalah apa yang dimaksudkan oleh Gérôme.

Jadi, jika asal usul ibu jari sebenarnya bukan berasal dari budaya orang Rom, maka, siapa dan dari mana pula? itu juga tidak diketahui dengan tepat dan kebanyakannya dengan hanya spekulasi.

Tetapi gerakan isyarat ibu jari ke atas dan ke bawah dengan maksud yang difahami seperti hari ini adalah fenomena yang agak baru, walaupun isyarat ibu jari adalah lazimnya ditemui dalam banyak budaya-budaya dan tamadun kuno sepanjang sejarah dengan makna yang bervariasi.

Bagaimana dengan tekaan berilmiah tentang asal-usul ibu jari? Menurut pendapat ahli antropologi bahasa, Joel Sherzer dari University of Texas, isyarat itu mungkin berusia pra-tarikh tamadun Rom. Dia menerangkan dalam konteks budaya Eropah, “Perbezaan tentang istilah ‘ke atas’ bermakna ‘positif’ dan ‘turun’ bermakna ‘negatif’ merangkumi sistem bahasa dan isyarat di Eropah .. budaya ibu jari mungkin berasal dari kontras ini.”

Kita boleh melihat bukti isyarat ini dalam imej seperti lukisan tahun 1617 oleh karyawan Sepanyol, Diego Velázquez yang bertajuk, The Lunch, walaupun apa jua erti isyarat nya yang tepat, dalam kes ini ia masih terbuka untuk tafsiran.

Adapun teori spekulasi yang lebih konkrit, salah satu teori yang lebih meyakinkan tentang asal usul makna moden dari karya Desmond Morris pada tahun 1979, Gestures: Their Origins and Distribution. Dia menyatakan bahawa ia berasal dari adat yang lazim di zaman pertengahan di mana orang yang membuat perjanjian akan menjilat ibu jari mereka dan menekan ibu jari mereka terhadap satu sama lain, bukan seperti berjabat tangan hari ini.

Ia berteori bahawa dari masa ke masa dari satu perbuatan yang hanya menekan ibu jari sesama mereka kemudian berevolusi kepada melayangkan isyarat ibu jari ke udara sebagai simbolik melambangkan kelulusan atau persetujuan.

Walau apa pun, sekurang-kurangnya, kita tahu bagaimana makna itu dipopularkan secara meluas. Untuk yang ini, kita perlu maju sedikit ke dalam sejarah WWII. Semasa Per4ng Dunia II, isyarat ibu jari digunakan secara meluas oleh juruterbang Amerika sebagai cara tersendiri untuk memberitahu kepada kru darat mereka bahawa mereka bersedia untuk terbang.

Terdapat spekulasi bahawa mereka menyerap budaya isyarat ini dari orang Cina, khususnya Brigade Flying Tiger juruterbang Amerika yang berpangkalan di China kemungkinan menjadi antara yang pertama untuk menggunakan isyarat yang popular itu, sekurang-kurangnya bukti fotografi dari era itu jelas.

Untuk orang Cina pada masa itu, isyarat ibu jari bermaksud “nombor satu” atau “kerja bagus” bergantung pada konteks. Sama ada ia benar-benar ditiru pakai dari budaya Cina atau beberapa sumber lain, versi Amerika adalah jelas bahawa pada mulanya bermaksud “Saya sudah bersedia” atau “sedia untuk terbang,”.

Dari sini, perkara menjadi lebih jelas. Maksud “bersedia” bermaksud tidak lama lagi berkembang menjadi satu cara yang mudah dan menyeluruh untuk menunjukkan bahawa segala-galanya baik-baik saja dalam situasi di mana isyarat lisan tidak boleh berlaku.

Isyarat ibu jari serap oleh tenter4 Amerika yang yang menggunakan banyak gerakann isyarat ini semasa kempen mereka di seluruh Eropah;  dalam proses itu, ia diserap pula oleh penduduk tempatan dan askar dari tenter4 lain.

Hari ini, terima kasih kepada penggunaan ibu jari ke atas secara meluas yang bermaksud “suka” atau “baik” dan ibu jari ke bawah yang bermaksud bertentangan, tak lupa juga fenomena ini terus dilanjutkan melalui laman sosial media Facebook.

Maksud sebenar isyarat tangan ini mungkin tidak akan lagi dapat dibongkar akan kebenarannya yang asal untuk masa akan datang.

Fakta Bonus:

P/S : Tulisan ini sekadar pendapat peribadi penulis berdasarkan sumber rujukan sahaja. Boleh dibahaskan dengan berhemah, tetapi jika tidak bersetuju dengan penulis, janganlah kalian memboikot tidak mahu menekan butang LIKE (ibu jari ke atas) pula kat facebook The Patriots.

RUJUKAN:


Alpha Zero Belajar Memerintah Dunia Kuantum

Banyak kumpulan penyelidik di seluruh dunia mempunyai hasrat untuk membina komputer kuantum. Komputer kuantum dapat menyelesaikan beberapa masalah tertentu yang tidak boleh diselesaikan langsung oleh komputer terkini (klasik) walaupun kesemua komputer klasik di seluruh dunia bergabung dalam satu sistem.

Saintis dari Aarhus University juga mempunyai cita-cita untuk membina komputer kuantum. Mereka menggunakan algoritma komputer AlphaZero untuk belajar menguasai sistem kuantum.

Apa yang menarik tentang AlphaZero ialah ia boleh belajar sendiri tanpa memerlukan kepakaran manusia. Hasilnya, AlphaZero mampu menewaskan manusia dan enjin permainan dalam Go, Shogi dan catur.

AlphaZero hanya memerlukan empat jam sahaja berlawan sesama dirinya sendiri dan AlphaZero telah mampu menewaskan enjin catur Stockfish.

Kehebatan AlphaZero mendapat pujian sehinggakan Grandmaster Peter Heine Nielsen membandingkan AlphaZero dengan makhluk asing yang ziarah Bumi hanya untuk menewaskan manusia dalam permainan catur.

Melalui simulasi komputer, saintis dari Aarhus University menunjukkan kepelbagaian aplikasi yang boleh dilakukan oleh Alphazero ke atas tiga masalah pengawalan berbeza yang setiap satunya berpotensi digunakan dalam komputer kuantum.

Pasukan saintis tersebut amat kagum dengan kemampuan AlphaZero untuk belajar. Ketika menganalisis data daripada AlphaZero, mereka melihat AlphaZero telah belajar untuk eksploitasi permasalahan yang sebelum ini tidak dipertimbangkan langsung oleh mereka.

Walaupun AlpheZero mempunyai algoritma yang mengagumkan, pasukan saintis tersebut dapat mencapai hasil yang terbaik apabila algoritma AlphaZero digabungkan dengan algoritma pengoptimuman (optimization) kuantum.

Ini menunjukkan bahawa kita memerlukan kecerdasan hibrid antara kecerdasan buatan (A.I.) untuk eksploitasi mana-mana kekuatan yang ada.

Kuantum komputer menggunakan mekanik kuantum – cabang fizik yang menjelaskan dunia kecil alam semesta. Di skala yang kecil ini, peraturan dan hukum alamnya berbeza dengan apa yang kita lihat di sekeliling.

Sebagai contoh, suatu sistem dapat wujud lebih daripada satu pada masa yang sama. Ini bermaksud, komputer kuantum dapat melakukan banyak kerja dalam satu masa.

Mungkin di masa hadapan suatu hari nanti, AlphaZero bukan sahaja mampu bermain catur, Go dan Shogi, malah dapat melakukan pelbagai bentuk kiraan dan tugasan.

Malah, AlphaZero mungkin dapat menyelesaikan masalah yang amat rumit bagi manusia untuk selesaikan dan dapat belajar perkara yang tidak pernah dipelajari oleh manusia dalam tempoh yang sangat singkat dan berkesan.

RUJUKAN:


Kolumnis FMT Tuduh Melayu Tengah Muflis Budaya!

Demikian hari Free Malaysia Today yang mengimarahkan kedangkalan liberalisme mengudarakan sebuah artikel hasil tulisan Nur Hasliza Mohd Salleh. Institusi MRSM telah dijadikan sasaran kerana kononnya terlalu menghisap agama. Perlu diingatkan bahawa artikel dinaikkan tanpa sebarang kesahihan atau sekurang-kurangnya maklumbalas daripada pihak sekolah.

Baca selanjutnya: https://www.thepatriots.asia/serangan-bertalu-talu-puak-liberal-pada-mrsm/

Kemudian satu lagi kepelikan dinaikkan FMT kali ini hasil tulisan A. Kathirasen yang kononnya berpengalaman 42 tahun dalam jurnalisme. Meskipun dengan ilmu 42 tahun, Kathirasen mengatakan bahawa puak minoriti paling banyak bayar cukai.

Baca selanjutnya: https://www.thepatriots.asia/betul-ke-kaum-cina-pembayar-cukai-terbanyak/

Kali ini FMT membawa penulis bernama Rosli Khan yang tiada pengalaman 42 tahun. Cuma pengalamannya dalam perindustrian pengangkutan melebihi 30 tahun sahaja. Bolehlah. Seorang bayi yang beranak masa Rosli Khan baru berjinak-jinak boleh menjadi bapa dalam tempoh tersebut.

Rumusan daripada penulisan Rosli Khan:

Sejauh manakah kemuflisan Melayu dari segi kebudayaan? Itulah persoalan yang dibawa Rosli Khan dengan mentaliti kiamatisme (apocalyptical mentality) seolah-olah Melayu sudah tidak berbudaya. Apakah Melayu sudah tandus budaya?

Kalau dua soalan ini dapat dijawab dengan tepat, maka di situ juga terletaknya jawapan kenapa mentaliti Rosli Khan dilabel kiamatisme.

Pembelajaran Jawi tidak bermula baru-baru ini. Malah tempoh 10 tahun yang lalu pun bukan titik permulaan pembelajaran Jawi di sekolah. Sesiapa pun yang menghuni bangku sekolah pernah belajar Jawi. Waima pada 1980-an pun pelajar-pelajar terdedah dengan bait-bait Jawi.

Cuma jadi masalah apabila Dong Jiao Zong yang bising. Itu sahaja. Berzaman Jawi diajar di sekolah; bila organisasi sekolah Cina bising hanya kerana beberapa mukasurat, terus jadi polemik yang jijik lagi menjijikkan Kalau masih buta dan benak, itulah sebab kenapa orang Melayu tidak berpuas hati.

Pendekatan Rosli Khan pun sejujurnya sangat menarik. Kalau dirumuskan dalam bahasa mudah, Rosli Khan sedang mempersoalkan keperluan minum air – kenapa tidak makan saja? Itu yang masalahnya. Jawi dan Rodat Terengganu ialah unsur kebudayaan Melayu. Rosli Khan begitu kepanasan sebab Rodat Terengganu tidak diperjvangkan kerajaan yang memilih untuk naikkan Jawi. Kalau betul sayangkan budaya, kenapa perlu persoalkan Jawi? Bukankah Jawi itu unsur budaya juga?

Isu sedang dibawa Rosli Khan ialah tidak lain tidak bukan dakwaan Arabisasi yang merupakan topeng kebaculan juga. Kononnya Melayu semakin jadi seperti Arab – padahal hanya semata-mata mengamalkan Islam secara zahir dan batin. Sebenarnya yang dimaksudkan mereka ialah Islamisasi, bukannya Arabisasi.

Memang terdapat beberapa siri tradisi yang berdepan dengan sekatan kerajaan negeri. Antaranya ialah Main Puteri yang terdiri dengan unsur-unsur mistik (baca: usaha mencegah syirik). Ulek Mayang yang merupakan kesenian teragung Melayu pun digalakkan supaya tidak dinyanyikan pun, padahal liriknya mendatangkan sebuah kisah mistik. Namun terdapat kepercayaan jitu bahawa Ulek Mayang boleh mendatangkan masalah – jadi ambil jalan tengah, baik elakkan saja.

Kalau tengok dalam perenggan terakhir, aurat pun dipetik juga. Inginkan pemakaian baju kebaya tanpa tudung. Dalam konteks Rodat Terengganu pun diungkit sepasukan penari-penari anak dara yang menayangkan bahu. Bahagian disini agaknya tidak perlu dijelaskan pun. Biar pihak umum melafazkan pendapat masing-masing tentang sifat alahan liberal terhadap penyempurnaan Islam di Pantai Timur. Untuk menanahkan telinga mereka, Kelantan dan Terengganu wajar dilafazkan tahniah kerana sayangkan Islam.

Tentang kemuflisan budaya di Malaysia, tiada penjelasan perlu dibawa pun. Tunggu saja Hari Raya Aidilfitri dan lihat kebanjiran kebudayaan di serata negara. Penampilan baju Melayu dan kurung menandakan kesempurnaan fizikal. Kegiatan maaf-bermaafan mengagungkan kehebatan kerohanian Melayu. Dan perbualan dan gelak tawa dengan gurauan dan jenaka mengilhamkan kekuatan sosial ukhwah Melayu. Semua ini disempurnakan dengan kedatangan Islam.

Memandangkan Aidilfitri itu sendiri berkait rapat dengan Islam, apakah Aidilfitri pun wajar dipertikaikan juga?

Kalau betul sayangkan budaya, pendidikan Jawi takkan mungkin dipersoalkan. Setuju aktiviti tari-menari wajar dididikkan – tetapi bagaikan pilih antara minum air atau makan nasi.

Belum lagi cakap pasal keperluan Jawi itu sendiri. Dalam matematik pun ada perkara-perkara yang tidak akan digunakan orang dalam hidup. Jika Jawi diperlekehkan kerana tidak digunakan Rosli Khan selama 50 tahun, apa gunanya didik anak yang berjiwa sastera dengan kerumitan Algebra?

Kenapa yang itu tidak dijadikan persoalan semasa menjadi lembu cucuk hidung nasionalisme minoriti?


Skandal Penyelamatan AIG

Bagi yang pernah menonton filem The Big Short, pasti sedia maklum ia berkisar tentang krisis kewangan dunia yang berlaku pada tahun 2007 dan 2008. Filem yang menampilkan Christian Bale sebagai Dr Michael Burry dan Brad Pitt sebagai Ben Rickett (berdasarkan Ben Hockett) memperlihatkan skala ketamakan industri kewangan yang memanipulasi pasaran perumahan yang tidak stabil sehingga akhirnya membawa kepada kejatuhan Lehman Brothers pada tahun 2008. Tetapi filem arahan Adam McKay gagal menyebut satu lagi pemain utama yang hampir-hampir di ambang kemusnahan iaitu American Insurance Group (AIG).

Orang tamak selalu rugi

Ada sesetengah yang berpandangan kejatuhan AIG ini berpunca akibat kelemahan produk insuran am atau insuran hayat mereka. Pandangan sebegini bukan saja dangkal tetapi tersasar jauh. AIG jatuh kerana produk insuran bon mereka dan semua ini bermula di sebuah pejabat cawangan mereka di London yang dikenali sebagai AIG Financial Products (AIGFP). Bukan setahun dua divisyen AIG ini menjual insuran pelaburan terutama sekiranya pelaburan berhadapan masalah seperti perubahan kadar faedah atau mana-mana masalah ekonomi yang tidak dikesan.

Tetapi pada lewat tahun 1990-an, AIGFP melihat peluang baru untuk menghasilkan lebih banyak duit. Peluang yang dimaksudkan ialah collateralized debt obligation (CDO) menjadi pilihan banyak institusi kewangan besar termasuk bank-bank besar Amerika dan antara sasaran utama mereka ialah pasaran perumahan. Sebelum krisis kewangan global meletus, rumah dispekulasikan sebagai bahan pelaburan yang tidak akan turun nilai pelaburannya. Oleh sebab itu, bank-bank di US memberi pinjaman perumahan kepda semua orang. Bank bagi pinjaman kepada prime lender (peminjam dengan credit rating tinggi) dan subprime lender (peminjam dengan credit rating rendah).

Bila bank bagi pinjaman kepada orang, pinjaman cagaran itu dikumpulkan dan dijual kepada pelabur. Itu yang dinamakan mortgage backed security (cagaran yang disokong sekuriti). Pinjaman prime lender dikumpulkan dan dijual kepada pelabur. Begitu juga dengan pinjaman subprime lender yang turut dikumpulkan dan dijual kepada pelabur. Kupon MBS ini dibayar dengan menggunakan ansuran bayaran peminjam. Kali pertama bank buat, bank tak terus bagi pinjaman kepada subprime lender kerana mereka perlu memberi pinjaman kepada prime lender dulu.

Bila mereka bagi pinjaman dekat kepada prime lender, bank kumpulkan pinjaman tersebut menjadi MBS dan menjualnya kepada pelabur. AIG nampak peluang nak buat duit dan perkenalkan Credit Default Swap (CDS) kepada pelabur. CDS berfungsi sebagai insuran kepada bon tersebut . Kalau bond default, pemegang CDS akan dibayar pampasan. Taktik sebegini menguntungkan pemain-pemain perbankan dan AIG disebabkan oleh prime lender. Prime lender tidak berdepan masalah membayar ansuran dan tidak wujud risiko bond default.

Bila ini berhasil buat kali pertama, bank-bank dan AIG semakin tamak. Untuk menambah margin keuntungan, mereka beri pinjaman pula kepada subprime lender. Pinjaman yang diberi kepada subprime lender ini dikumpulkan menjadi MBS dan dijual kepada pelabur. Sementara AIG turut perkenalkan CDS untuk MBS subprime tu. Tapi bak kata pepatah, sepandai-pandai tupai melompat, akhirnya jatuh ke tanah juga. Pada ketika itu, pemain perbankan dan AIG menjadi mangsa ketamakan mereka.

Mula-mula tiada masalah dari segi pembayaran ansuran. Tetapi selepas Rizab Persekutuan naikkan kadar faedah, subprime lender mula berdepan masalah pembayaran kerana ansuran bulanan menjadi tinggi. Ini mendorong ramai menjual rumah sekaligus mencetuskan lambakan rumah. Bila rumah yang diletakkan di pasaran terlalu banyak, harga rumah jatuh dan peminjam subprime tidak dapat membayar pinjaman. Bila berlaku situasi ini, ia mencetuskan reaksi berantai yang memaksa AIG membayar liputan bon yang tinggi untuk bond default dan CDS.

Harga sebuah penyelamatan

Terima kasih kepada ketamakan semua pemain terlibat, ia mengakibatkan krisis kewangan dunia paling buruk pada tahun 2007 dan 2008. Tetapi terima kasih juga kepada pembayar cukai negara Uncle Sam itu, AIG tidak mengalami nasib sama seperti Lehman Brothers. Namun, harga yang dibayar amat mahal dan sama sekali tidak setimpal dengan jenayah yang dilakukan pemain-pemain perbankan ini. Skala kerosakan akibat pemain perbankan ini didedahkan oleh satu laporan jawatankuasa Kongres yang dipengerusikan oleh Senator Massachusets, Elizabeth Warren pada tahun 2010.

Berdasarkan siasatan Kongres, selepas tumbangnya Lehman Brothers pada 15 September 2008, keadaan panik turut melanda AIG. Dengan situasi genting menyelubungi syarikat berkenaan termasuk prospek diisytiharkan muflis, Pengerusi Bank Rizab Persekutuan New York Timothy Geithner mengadakan pertemuan dengan bank-bank terbesar di Wall Street tentang masalah ini. Dalam mesyuarat yang turut dihadiri Jamie Dimon (JPMorgan Chase) dan Lloyd Blankfein (Goldman Sach), industri perbankan dan bukannya Rizab Persekutuan yang seharusnya menyelamatkan AIG.

Ini kerana menurut Geithner, ia merupakan sesuatu yang tidak masuk akal bagi pihak rizab campur tangan atau menyuntik dana bagi menyelamatkan AIG dari tumbang. Untuk mencapai agenda tersebut, sebuah konsortium perbankan dibentuk untuk memberi pinjaman kepada AIG sehinggalah mereka kembali stabil. JPMorgan Chase seharusnya memainkan peranan sebagai peminjam utama manakala Goldman Sach membantu AIG menjual aset-aset mereka.

Geithner tidak perlu mengugut mereka untuk berbuat demikian kerana dalam lipatan sejarah, bank-bank terpaksa bertindak untuk menjaga periuk nasi masing-masing. Pada tahun 1998, bank-bank ini menghulurkan pinjaman kepada dana lindung nilai Long Term Capital Management kerana sekiranya ia tumbang, ia boleh mencetuskan reaksi domino di Wall Street.

Pada tahun 1980-an pula, bila benua Amerika Latin dilanda krisis hutang yang dahsyat, rizab menggunakan pengaruh mereka untuk memaksa bank-bank US untuk memberi konsesi kepada negara-negara terlibat. Ini bukan saja membantu menyelamatkan Mexico, Brazil dan Argentina tetapi juga mengelakkan beberapa bank Wall Street dari tumbang.

Justeru, dengan krisis AIG yang memberi kesan kepada semua, Geithner mengharapkan respon sama kerana AIG merupakan sebuah syarikat insuran dan bukan sebuah syarikat perbankan. Beliau sudah tahu AIG dilanda masalah bukan pada ketika itu tetapi pada musim panas 2008. Pada musim panas tersebut, CEO mereka menghampiri Geithner dan mahu diberi akses kepada tetingkap diskaun rizab, tempat di mana bank-bank mahu mendapatkan pinjaman kecairan jangka pendek. Beliau menolak permintaan syarikat berkenaan tetapi sedar berapa banyak institusi perbankan yang berhadapan situasi sama akibat masalah AIG.

Jawatankuasa bank ini berkumpul di rizab dan bekerja siang malam bagi mencari solusi terbaik. Jawatankuasa ini turut disertai oleh AIG dan pengawal atur insuran negeri New York dengan Morgan Stanley menjadi penasihat baru Jabatan Perbendaharaan. Selepas membuat kiraan, mereka menganggarkan AIG memerlukan $75 bilion untuk membayar semua liputan AIG termasuk kepada bank-bank.

Dan Goldman Sach langsung tidak membantu yang mahukan setiap sen duit mereka dibayar semula. Setiausaha Perbendaharaan Henry Paulson pula menjauhkan diri dari usaha ini kerana sibuk memadam api lain yang tercetus dari krisis ini. Dan beliau turut memberi jaminan sebarang usaha menyelamatkan AIG membabitkan pihak swasta dan bukan pihak kerajaan.

Tetapi entah bagaimana, bank-bank memilih untuk tidak menyelamatkan AIG. Jawatankuasa Kongres merasa hairan mengapa pentadbiran George W. Bush ketika itu tidak menggunakan pelbagai kaedah termasuk tekanan untuk memaksa bank-bank kembali ke meja rundingan dan melakukan sedikit pengorbanan untuk membantu AIG.

Tetapi suka atau tidak, rizab terpaksa bertindak pantas dan menggunakan term sheet sebagai panduan operasi mereka dan mewujudkan dana kredit sebanyak $85 bilion. Pada lewat Selasa, mereka meminjamkan $12 bilion dan $12 bilion pada hari berikutnya. Dan teka siapa labu yang mendapat untung dari semua ini? Goldman Sach ketawa terbahak-bahak melihat akaun bank mereka dibayar $13 bilion hasil dari penyelamatan oleh pihak kerajaan ini.

Dan pihak jawatankuasa merasa pelik mengapa Rizab Persekutuan bersungguh-sungguh merahsiakan aspek penyelamatan ini dan tidak mencari kaedah di mana ia tidak merugikan pembayar cukai. Tetapi itulah yang berlaku di mana pihak rizab menjadi pembayar kepada semua kontrak dan ia berterusan selama dua bulan sebelum satu solusi baru diperkenalkan.

Solusi ini dikenali sebagai pertukaran Maiden Lane di mana kerajaan membayar semua pihak yang terkena, mengambil alih semua kontrak dan memansuhkan semuanya. Dan bank-bank seperti biasa tersenyum sampai telinga kerana mereka mengutip aset dengan nilai penuh. Tetapi itu bukan jaminan agensi pemberi rating untuk meneruskan penurunan rating AIG dan untuk mengelak situasi muflis melanda syarikat berkenaan, bank-bank sedia membuat perjanjian dengan rizab.

Berdasarkan semua ini, jawatankuasa membuat beberapa kesimpulan:

1. Kegagalan rizab menghasilkan term sheet mereka dan sebaliknya menggunakan term sheet yang dirundingkan pihak swasta mengakibatkan berbilion dolar dibelanjakan untuk menyelamatkan AIG. Rizab juga dilihat tidak mahu memanggil pakar-pakar kewangan lain untuk merundingkan soal ini sehingga menyukarkan mereka mendapat solusi yang baik dari krisis berkenaan.

2. Wujudnya konflik kepentingan bukan saja membabitkan bank-bank tetapi juga pihak rizab sendiri di mana ada sesetengah kakitangan saling bertukar tempat dari sektor kerajaan ke sektor swasta dan sebaliknya. Ada juga yang bersifat mementingkan diri seperti Goldman Sach yang melihat laba yang diperoleh dari proses penyelamatan lebih tinggi sekiranya ia dilakukan pihak rizab dan bukannya sektor swasta.

3. Kegagalan Rizab Persekutuan sebagai pengawal atur kewangan berikutan undang-undang sedia ada dilihat lemah dan tidak memberi kekuatan yang diperlukan mereka dalam menghadapi bank-bank gergasi yang merasakan diri mereka kebal dari undang-undang. Ketiadaan reformasi dalam soal ini sekaligus meletakkan kredibiliti institusi berkenaan dipersoalkan ramai pihak termasuk orang awam.

SUMBER

1. Gethard, Gregory. (2017). Investopedia.com.Falling Giant: a Case Study of AIG. https://www.investopedia.com/…/american-investment-group-ai…

2. Greider, William. (2010). The Nation. The AIG Bailout Scandal. https://www.thenation.com/article/aig-bailout-scandal/


Top 10 Ulama Nusantara Yang Semakin Popular Di Malaysia

Perkataan ‘Ulamā’ adalah merupakan bentuk plural dari kata ‘Ālim. Petikan al-Quran dalam Surah al-Fathir ayat 28 menerangkan bahawa :-إِنَّمَا يَخْشَى اللَّهَ مِنْ عِبَادِهِ الْعُلَمَاءُ ۗ إِنَّ اللَّهَ عَزِيزٌ غَفُورٌSesungguhnya yang gerun kepada Allah dari kalangan hamba-hambaNya hanyalah para Ulama. Sesungguhnya Allah Maha Perkasa lagi Maha Pengampun.

Rasulullah turut bersabda dalam hadisnya,إن الْعُلُمَاءُ وَرَثَةُ اْلأَنْبِيَاءِ، إِنَّ اْلأَنْبِياَءَ لَمْ يُوَرِّثُوْا دِيْناَرًا وَلاَ دِرْهَماً إِنَّمَا وَرَّثُوْا الْعِلْمَ فَمَنْ أَخَذَ بِهِ فَقَدْ أَخَذَ بِحَظٍّ وَافِرٍ“Sesungguhnya ulama adalah pewaris para nabi. Sungguh para nabi tidak mewariskan dinar dan dirham. Sungguh mereka hanya mewariskan ilmu maka barangsiapa mengambil warisan tersebut ia telah mengambil bahagian yang banyak.”(Hadits ini diriwayatkan oleh Imam At-Tirmidzi dalam Sunan beliau no. 2681, Imam Ahmad dalam Musnad-nya (5/169), Imam Abu Daud no. 3641, Imam Ibnu Majah dalam Muqaddimahnya dan disahihkan oleh Al-Hakim dan Ibnu Hibban).

Ilmu agama perlu diambil dari para ulama rabbani secara bersanad. Ciri ulama rabbani adalah bersifat tawaduk dan tidak pentingkan populariti. Namun, ingin al-Faqir perkenalkan beberapa alim ulama Nusantara masa kini agar dapat kita menumpang berkat dan mengambil mutiara ilmu dari mereka. Berikut merupakan 10 senarai ulama yang tidaklah disusun mengikut ranking apa pun :-1-Syeikh Nuruddin al-Banjari2-Baba Ismail Sepanjang3-Buya Yahya4-Syeikh Fahmi Zamzam5-Syeikh Rohimuddin6-Baba Ghazali al-Fathani7-Syeikh Husni Ginting8-Kiyai Idrus Ramli9-Kiyai Nur Muhammad10-Ustaz Abdul Somad

SYEIKH NURUDDIN AL-BANJARISyeikh Muhammad Nuruddin bin Haji Marbu bin Abdullah Tayyib berasal dari Banjarmasin, Kalimantan Selatan Indonesia. Beliau dilahirkan di sebuah desa bernama Harus, Amuntai pada 1 September 1960. Mendapat pendidikan awal di pesantren di Indonesia. Seluruh keluarga beliau berhijrah ke tanah suci Mekah pada tahun 1974. Oleh itu, beliau meneruskan pengajiannya di madrasah Shawlatiyah, Mekah sehingga tahun 1982 dengan kepujian mumtaz (cemerlang). Selain itu beliau juga mengikuti pengajian ramai ulama di Masjidil Haram dan juga dirumah para Masyaikh.

Pada tahun 1983, beliau telah melanjutkan pengajiannya di Universiti al-Azhar dalam bidang syariah pada peringkat sarjana muda. Setelah tamat pengajian di Universiti al-Azhar beliau menumpukan perhatiannya untuk mencurahkan ilmunya kepada ribuan para pelajar yang datang dari Nusantara untuk menuntut di Universiti al-Azhar sehingga beliau mendapat gelaran al-Azharus Tsani (Azhar ke Dua), satu julukan yang terhormat dan tulus dari masyarakat universiti al-Azhar. Beliau telah melibatkan diri dalam dunia penulisan semenjak tahun 1991. Beliau telah menghasilkan karangan dan juga mentahqiq kitab-kitab muktabar lebih daripada 50 buah karangan kebanyakkannya dalam bahasa Arab.

BABA ISMAIL SEPANJANGNama asal beliau ialah Ismail bin Omar atau lebih dikenali sebagai Baba Eil Sepanjang. Baba ialah panggilan bagi seorang Tuan Guru di Fathani. Beliau dilahirkan di Kampung Dusun Sepanjang daerah Penarik, Fathani. Beliau mendapatkan pendidikan di sekolah dan pondok sekitar Fathani. Beliau mendalami pelbagai ilmu antaranya Nahu, Sorof, Balaghah, Mantiq, Tafsir, Hadis, Tauhid, Fiqh, Tasawwuf dan lain-lain. Beliau bertalaqqi sehingga berumur 30 tahun.

Ketika sudah mantap, beliau bukan sekadar belajar malah beliau juga turut mengajar kepada para pelajar di pondok tersebut. Beliau juga mula menerima undangan mengajar masyarakat sekitar. Antara tempat yang beliau masih mengajar hingga ke hari ini ialah Masjid Yala (lebih 21 tahun) dan Masjid Fathani (lebih 22 tahun). Pada tahun 1993, setelah kembali dari Mekah, barulah Baba Eil membuka pondok di Kampung Kubang Ikan, Bandar Narathiwat yang dikenali dengan nama Maahad Darul Muhajirin. Dalam tempoh tersebut, beliau juga selalu berulang-alik ke Kelantan untuk memenuhi jemputan mengajar.

Pada tahun 1998, pondok beliau telah berpindah ke kampung beliau sendiri di Kampung Dusun Sepanjang hinggalah ke hari ini. Rutin harian beliau dipenuhi dengan mengajar agama kepada pelajar yang datang dari pelbagai pelosok, dalam dan luar negara seperti Kemboja, Malaysia dan Burma tanpa menerima sebarang bayaran. Baba Eil mengajar Tauhid, Tafsir, Hadis, Fiqh dan Usul fiqh serta Tasawwuf. Selain mengajar, Baba Eil memenuhi masa lapang dengan mentelaah dan mengarang kitab. Baba Eil juga telah dilantik sebagai Ahli Jawatankuasa Fatwa Persatuan Ulama Fathani.

BUYA YAHYAYahya Zainul Ma’arif lahir di Kabupaten Blitar, Jawa Timur pada 10 Ogos 1973. Beliau mendapat pendidikan awal di sekitar Indonesia. Beliau mampu menghafal pelbagai matan ilmu sehingga membuatkan gurunya memberi kepercayaan unuk mengajar pelajar yang lain. Kemudian, gurunya memerintah beliau melanjutkan pengajian di Universiti al-Ahgoff, Yaman dari tahun 1996 hingga 2005. Beliau banyak bertalaqqi bersama para Habaib di Ribath Tarim. Kematangan Buya Yahya membuatkan beliau dibenarkan mengajar di Dirasah Islamiyyah al-Ahgoff dan di Fakulti Tarbiyah Universiti al-Ahgoff, Yaman.

Pada tahun 2006, beliau pulang ke Cirebon dan diizinkan oleh para gurunya untuk berdakwah. Beliau mulakan dari surau kecil ke surau kecil. Kemudian, barulah beliau mula mengadakan pelbagai majlis ilmu di masjid-masjid sekitar Cirebon. Kini, beliau merupakan pengajar utama di Lembaga Pengembangan Dakwah dan Pondok Pesantren Al-Bahjah yang berpusat di Cirebon. Beliau juga menjadi rujukan dalam kalangan Nahdhatul Ulama. Beliau meyakini, hal ini tidak akan berjaya melainkan dengan sikap menghormati perintah para masyaikhnya di Yaman ketika menuntut ilmu dahulu.

SYEIKH FAHMI ZAMZAMSyeikh Ahmad Fahmi bin Zamzam atau nama penanya Abu Ali al-Banjari an-Nadwi al-Maliki lahir di Amuntai, Hulu Sungai Utara, Kalimantan Selatan pada 9 Jun 1959. Beliau telah lebih 20 tahun mengajar di Kedah. Selain aktif di Kedah, beliau juga sering mengajar di Pusat Pengajian Baalawi, Kuala Lumpur. Beliau juga mendirikan Pondok Pesantren di Kalimantan Tengah (2001), di Kalimantan Selatan (2003) dan di Kalimantan Timur (2009). Oleh itu, sejak 2001, beliau sentiasa ulang alik antara Malaysia dan Indonesia. Beliau juga memimpin Majlis Ulama Indonesia Kabupaten Barito Utara, Kalimantan Tengah (2004-2009).

Pendidikan awal beliau adalah di sekitar Indonesia. Pada tahun 1980, beliau melanjutkan pendidikannya di Nadwatul Ulama, Lucknow, India, di bawah asuhan Sayyid Abul Hasan Ali Al-Hasani An-Nadwi hingga memperoleh ijazah pertama pada tahun 1983. Pada tahun 1984, beliau berkunjung ke negeri Kedah dan tinggal di Maahad Tarbiyah Islamiyah Derang, Pokok Sena, Kedah. Inilah awal mula pengabdiannya di sana. Pada tahun 1985 beliau kembali ke India untuk menyambung pelajarannya pada peringkat sarjana dalam bidang Dakwah dan Sastera Arab sehingga tahun 1987.

Pada tahun 1988, beliau sempat berguru di Mekah kepada Syeikh Muhammad Yasin Al-Fadani dan memperoleh Ijazah ‘ammah dalam ilmu hadis. Beliau juga sempat berguru dengan Sayyid Muhammad bin Alwi Al-Maliki Al-Hasani sehingga dianugerahi oleh guru yang sangat mencintai dan dicintainya ini dengan gelaran “al-Maliki” pada tahun 2002 kerana pemahamannya yang mendalam dalam persoalan-persoalan agama.

SYEIKH ROHIMUDDINSyeikh Rohimuddin bin Nawawi al-Bantani dilahirkan pada 8 Oktober 1965 di Bekasi, Indonesia. Ayah beliau, Kiyai Nawawi Jahari adalah mursyid bagi Tarekat al-Qadiriyah-Naqshabandiyah. Beliau merupakan keturunan wali songo Syarif Hidayatullah bin Sultan Syarif Abdullah Azmatkhan al-Husaini dan cucu saudara kepada Syeikh Muhammad Nawawi bin Umar ibnu Arabi bin Ali al-Jawi al-Bantani atau dikenali sebagai Syaikh Nawawi Bantan iaitu seorang ulama Syafie alam Melayu yang pernah mengajar di Masjidil Haram antara tahun 1860 hingga 1870.

Beliau mendapat pendidikan awal sama ada formal atau informal di sekitar Indonesia. Beliau seterusnya melanjutkan pelajarannya ke Universiti Syarif Hidayatullah di Jakarta. Kemudian beliau ke Universiti al-Azhar, Mesir untuk meneruskan pengajiannya. Beliau juga bertalaqqi dengan para ulama yang terkenal di Indonesia, Mekah dan Mesir.

Buat masa ini beliau adalah merupakan antara tenaga pengajar merangkap pengetua di Darul Hasani di Mesir, dan merupakan khalifah kepada Sheikh Sidi Yusuf Muhyiddin al-Hasani dalam Tariqah asy-Syadzuliyah ad-Darqawiyah al-‘Alawiyah. Di samping itu, beliau juga giat memberi ta’lim kepada anak-anak Malaysia dan Indonesia yang menuntut di Mesir, di rumah-rumah dan di tempat-tempat organisasi mereka. Di samping itu, beliau juga menjadi tenaga pengajar di Ma’ahad Az-Zein di Bogor bagi membantu Syeikh Muhammad Nuruddin al-Banjari.

BABA GHAZALI AL-FATHANIBaba Ghazali Sekam al-Fathani al-Azhari berasal dari Fathani, Thailand. Beliau menetap di Pondok Al-Islami Liddirasat Al-Islamiah, Kampung Wakaf Budi, Sekam, Pattani, Thailand. Beliau menuntut ilmu di Pondok Kuala Jambu, Pattani selama 7 tahun. Kemudian di Pondok Wakaf Budi selama 5 tahun. Beliau memperoleh Ijazah Tinggi di Universiti Al-Azhar, Mesir.

Beliau merupakan Ahli Jawatankuasa Majlis Agama Islam Wilayah Fathani, Ahli Jawatankuasa Persatuan Ulama Fathani (Bahagian Fatwa & Kajian Ilmiah), Mudir Pondok Al-Islami Liddirasat Al-Islamiah, Kampung Wakaf Budi, Sekam, Pattani, Thailand dan merupakan Yang DiPertua Persatuan Jam-Lah Hablullah. Beliau banyak mengadakan program daurah dan talaqqi di Fathani, Malaysia dan Singapura. Beliau merupakan pakar dalam menghuraikan ilmu Akidah Ahlus Sunnah Wal Jamaah.

SYEIKH HUSNI GINTINGMusnid Asia Tenggara, al-Mu`arrikh ar-Rawiyyah Syeikh Muhamma Husni Ginting Bin Muhammad Hayat Ginting Bin Muhammad Ilyas Ginting Bin Muhammad Soleh Ginting al-Besitani Al-Langkati As-Syafie Al-Musthafawi Al-Husofy Al-Azhari. Beliau dilahirkan di Besitang Langkat Sumatera Utara Indonesia pada tanggal 6 Oktober 1980. Beliau mendapat pendidikan awal di sekitar Indonesia. Pada tahun 2000, beliau melanjutkan pelajarannya di Fakulti Syariah Wal Qanun di Universiti al-Azhar dan pada tahun 2007 beliau menambah ilmu dengan masuk ke Fakulti Usuluddin Wa Dakwah pula Universiti al-Azhar. Kemudian pada 2011 pula, beliau menambah lagi dalam Fakulti Usuluddin jurusan Hadis Syarif dari Universit al-Azhar juga.

Beliau banyak bertalaqqi dalam pelbagai bidang ilmu. Belau memiliki banyak sanad dalam bidang Hadis dari para ulama hadis di seluruh. Beliau di gelar Musnid Asia Tenggara oleh para guru-gurunya iaitu Muhaddis Syeikh Usamah Said Mahmud al-Azhari, Muhaddis Syeikh Ishom Anas an-Naqsyabandi, Syeikh Majid Iraqi dan lain-lain. Beliau mendapat ijazah Ammah lebih dari tiga ratus ulama besar di dunia baik dari Mekah, Madinah, Mesir, Syria, Yaman, Lubnan, Jordan, Bahrain, Turki, Iraq, Pakistan, India, Libya, Maghribi, Nigeria, Indonesia, Malaysia, Thailand dan lain-lain.

Beliau mengambil Tarekat Syadzuliyyah al-Husofiyyah dan merupakan khalifah untuk tarekat tersebut untuk wilayah Asia Tenggara dan sekitarnya. Beliau merupakan pemimpin Sahah Husofiyah di Zaqaziq Mesir. Beliau juga adalah peneliti sanad dan Tsabat. beliau aktif memberi ceramah agama dan pengajian di Mesir, Malaysia dan Indonesia. Selain merupakan pendiri pondok pesantren al-Husniyah, beliau juga merupakan guru pengajian turath di Pondok Ledang Johor Bahru, Darul Hasani Bangi dan UKM Bangi.

KIYAI IDRUS RAMLIMuhammad Idrus Ramli lahir di Jerreng Barat, Gugut, Rambipuji, Jember pada 1 Julai 1975. Beliau mendapat pendidikan di sekitar Indonesia. Kemudian, beliau menjadi tenaga pengajar di Pondok Pesantren sekitar Indonesia. Pada tahun 2003, beliau pergi ke United Kingdom dalam rangka menerangkan mengenai pemahaman mazhab Ahlus Sunnah Wal Jamaah dengan masyarakat Muslim yang ada di sana dan beberapa negara Eropah lainnya. Beliau banyak menulis dan dijemput ke pelbagai tempat untuk mengadakan pembentangan.

Beliau dilantik untuk menyandang jawatan seperti Ketua Lembaga Bahtsul Masail Nahdatul Ulama Cawangan Jember, Pengurus Lajnah Ta’lif wan Nasyr PWNU Jawa Timur, Dewan Pakar Ahlus Sunnah wal Jamaah NU Center PWNU Jawa Timur, Ahli Lembaga Bahtsul Masail PBNU Jakarta, pensyarah di beberapa perguruan tinggi Islam yang mengajar subjek, Takhrij al-Hadits, Ma’ani al-Hadits, Ilmu Mushthalah al-Hadits, Akidah, Bahasa Arab, Fiqh dan usul fiqh serta perbandingan mazhab. Kebolehannya yang boleh menghafal pelbagai kitab dan menguasai pelbagai fahaman mazhab menjadikan beliau sebagai seorang pendebat yang dihormati kawan dan lawan.

KIYAI NUR HIDAYATKiyai Nur Hidayat bin Muhammad Nur merupakan Ahli Fatwa Majlis Ulama Indonesia (Cawangan Sragen), Ketua Lembaga Bahtsul Masail Kabupaten Sragen, Pengurus Wilayah Nahdhatul Ulama Provinsi Jawa Tengah, Pengurus Forum Komunikasi Islam asy-Syafieyah serta Wakil Ketua Rabithah Maahid Islamiyyah.

Beliau menulis beberapa buah karya antaranya, Fikih Sosial dan Toleransi Beragama, Siapa Salaf Shalih?, Akidah Salaf, Benteng Ahlussunnah Waljamaah, Menjawab Pertuduhan Buku 40 Hadis Popular, Menjawab Pertuduhan Buku Hadis Palsu & Daif Popular Dalam Masyarakat Melayu, 124 Soal Jawab Fiqh Wanita, Soal Jawab Haid Nifas & Istihadah, Soal Jawab Fiqh Jenazah serta banyak lagi.

USTAZ ABDUL SOMADUstaz Abdul Somad yang berasal dari kawasan Asahan, Sumatera Utara lahir pada 18 Mei 1977. Beliau mendapat pendidikan awal di sekitar Indonesia. Kemudian melanjutkan pelajaran pada peringkat Sarjana Muda di Universiti Al-Azhar, Mesir sebelum ke peringkat Master di Darul Hadith Al-Hasaniah, Maghribi.

Selepas tamat pengajian dari Maghribi, Ustaz Abdul Somad aktif berkhidmat sebagai pensyarah di Universiti Islam Negeri Sultan Syarif Kasim Riau di wilayah Riau. Selain itu, beliau juga menjadi pensyarah Agama Islam di Sekolah Tinggi Agama Islam Al-Azhar, Yayasan Masmur, Pekanbaru. Beliau juga merupakan ahli Majlis Ulama Indonesia, Provinsi Riau dan Setiausaha Lembaga Bahtsul Masa’il Nahdlatul Ulama Provinsi Riau.


Jerman Bayar 1.34 Billion Pampasan Penjajahan Di Nambia

Namibia mengambil nama bersempena Gurun Namib, gurun sepanjang 1,900 km yang merentangi tiga buah negara di barat daya Afrika iaitu Angola, Namibia, dan Afrika Selatan.

Dengan jumlah populasi yang sama banyak dengan negeri Perak, iaitu sekitar 2.5 juta orang bagi tahun 2021, kepadatan penduduk Namibia adalah antara yang paling rendah di dunia iaitu hanya 3 orang sahaja bagi setiap kilometer persegi. Ini berikutan luas negara itu mencecah 824,292 km persegi, yakni 131% lebih besar berbanding  negara bekas penja.jahnya, iaitu Jerman (357,386 km persegi).

Antara kesemua 54 buah negara di Afrika, Namibia menduduki tangga ke-4 dalam Indeks Kemakmuran Legatum menyusuli Afrika Selatan, Botswana, dan Morocco. Menurut pecahan, ia berada pada tempat kedua dalam soal kualiti pentadbiran, keenam dalam pendidikan, kelapan dalam keselamatan, dan ke-16 dalam kesihatan.

Dalam sudut perekonomian pula, Namibia adalah negara ke-10 terkaya di Afrika dengan KDNK per kapitanya bagi tahun 2019 mencecah $11,528 (RM47,844), sedikit tinggi berbanding Malaysia untuk tahun sama.

Persis kebanyakan negara Afrika lain, Namibia kaya dengan sumber alam semisal berlian dan uranium. Sektor perlombongannya sahaja menyumbang sebanyak 10% dari KDNK tahunan negara dan mewakili 50% dari pertukaran asing.

Kekayaan ini bagaimana pun mendedahkannya kepada anasir luar, yakni negara-negara imperialis yang tumbuh bagaikan cendawan dan ra.kus bagaikan tikus menjelang hujung kurun ke-19 Masehi.

Menerusi Konvensyen Berlin 1884, sebanyak tiga belas buah negara Eropah tidak termasuk Amerika Syarikat berpakat membahagikan benua Afrika sesama mereka sekali gus memulakan era yang disebut sebagai ‘The Scramble for Africa’ (1885-1914) – satu era yang seakan mengulangi Perjanjian Tordesillas 1494, di mana hemisfera barat dan timur dibahagikan sesama Sepanyol dan Portugal.

Semenjak itu, benua Afrika dieksp.loitasi secara intensif oleh tujuh kuasa besar dari Eropah iaitu British, Perancis, Sepanyol, Portugal, Belgium, dan Itali. Hampir tidak ada negara yang terkecuali sebagaimana yang boleh dilihat menerusi peta di bawah

Namibia, yang menjadi tumpuan artikel kali ini, dikuasai oleh negara Jerman. Walaupun Jerman tidaklah sedominan British dan Perancis dalam mengeksp.loitasi Afrika, ia sempat mendominasi wilayah-wilayah di barat daya seperti Namibia, Togo, Cameroon, dan Tanganyika.

Kehadiran Jerman selama 30 tahun (1884-1915) di benua itu bukan sekadar mengubah demografi, ekonomi, dan budaya tempatan, tetapi turut mencetuskan pemban.taian pertama dalam kurun ke-20 iaitu Pemban.taian Herero dan Nama (1904-1908). Pemban.taian tersebut berlaku sebelas tahun lebih awal berbanding Pemban.taian Armenia.

Ia malah dianggap sebagai raptai (rehearsal) bagi Pemban.taian Yahudi-Eropah di tangan Jerman sepanjang Pe.rang Dunia Kedua (Onishi & Eddy, 2021). Anggapan sedemikian lahir kerana hampir setiap elemen yang membayangi peristiwa hitam bagi umat Yahudi itu sudah pun dilaksanakan lebih awal di Namibia – bermula daripada idea tentang Ruang Kehidupan (Le.be.nsra.um), Penyelesaian Akhir (En.dlö.sung), Perintah Pengha.pusan (Ver.nic.htungsbefehl), Kem-Kem Taha.nan (Kon.zen.trationsl.ager), hinggalah la.rangan perhubungan antara bangsa Aryan dan bukan-Aryan (Ras.senc.ha.nde).

Episod pemban.taian bermula apabila penduduk asal memberi ten.tangan secara terbuka pada tahun 1903. Dalam satu kejadian, seorang suku Nama ditem.bak ma.ti dan sebagai susulan, tiga tentera Jerman menerima nasib sama. (Gross, 2015)

Penen.tangan ini kemudian disertai oleh suku Herero yang lebih besar bilangannya. Petempatan dan landasan kereta api binaan Jerman dihan.curkan sekali gus memaksa Berlin untuk menghantar Lothar von Trotha bersama 14,000 orang ten.tera tambahan pada tahun berikutnya.

Selepas pejuang-pejuang kemerdekaan ditundukkan, von Trotha mengeluarkan perintah pengha.pusan yang berbunyi: “Orang-orang Herero bukan lagi di bawah tanggungan Jerman… Mereka perlu keluar dari negara ini. Jika perintah ini tidak diendahkan, meri.am dan sena.pang akan jadi jawapan. Mana-mana orang Herero yang dijumpai dalam wilayah Jerman, baik bersama atau tanpa se.nja.ta dan ternakan, akan dihu.kum bu.nuh. Hatta wanita dan kanak-kanak tidak akan dibelas kasihan…” (Black, 2016)

Lantas, kampung-kampung Herero dan Nama dikepung. Mana yang tidak ma.ti ditem.bak akan digiring sehingga ke Gurun Kalahari yang terletak di sempadan Namibia-Botswana. Sumber-sumber air habis dira.cun, meninggalkan mereka dalam keadaan kebu.luran dan kekeringan.

Sebahagian yang lain pula dihantar ke kem taha.nan dan dike.rah melakukan kerja-kerja pembinaan. Salah satu kem taha.nan terletak di Shark Island yang berhadapan dengan bandar Luderitz. Dianggarkan, angka kor.ban di situ sahaja mencecah 3,000 orang.

Sepanjang empat tahun pemban.taian, seramai 80,000 orang Herero dan 10,000 orang Nama terbu.nuh (angka lain menyebutkan 60,000 dan 5,000) – masing-masing mewakili 80% dan 40% dari populasi setiap suku. Jumlah ini hampir menyamai angka kema.tian dari Pe.rang Bosnia 1992-1995 yang turut menyaksikan pemba.ntaian lebih 8,000 orang umat Islam di pekan Srebrenica.

Cuma tidak seperti tra.gedi di Srebrenica, pemban.taian di Namibia mengambil masa lebih seabad untuk ia diberikan perhatian. Ini sama sekali berbeza dengan layanan Jerman terhadap umat Yahudi, di mana mereka cuma memerlukan kurang sedekad untuk menerima permohonan maaf dan pampasan sebanyak $80 billion menerusi Jewish Claims Conference 1952. (Onishi & Eddy, 2021)

Namibia hanya menerima permohonan maaf pertama pada tahun 2004, menerusi kenyataan yang dibuat oleh menteri pembangunan Jerman, Heidemarie Wieczorek-Zeul. Bagaimana pun dalam kenyataan sama, beliau membantah pemfailan sa.man dan tuntutan pampasan yang dilakukan oleh Namibia tiga tahun sebelumnya. Ini kerana, menurut beliau, Konvensyen Genosid PBB hanya digubal pada 1948 justeru ia tidak terpakai bagi konf.lik yang berlaku sebelum tahun tersebut. (Meldrum, 2004)

Keengganan Jerman ini mendorong Namibia untuk terus memberikan tekanan. Tambahan, mereka tidak bersendirian. Pada tahun lepas, Burundi baru sahaja menyertai Republik Demokratik Congo dalam membuat tuntutan pampasan sebanyak $43 billion dari Belgium dan Jerman. (BBC, 2021)

Lantas, genap dua puluh tahun selepas tuntutan pertama dibuat, Namibia akhirnya dapat apa yang ia hajatkan. Pada bulan Mei yang lepas, Jerman menerusi Menteri Luar Negaranya menyatakan kesediaan untuk membayar sebanyak $1.34 billion dalam tempoh 30 tahun kepada Namibia bagi menebus dosa lamanya. Cuma, Jerman masih tetap enggan menyebutnya sebagai pampasan sebaliknya hanya merujuk pembayaran tersebut sebagai ‘sokongan kewangan untuk program pembangunan’. (al-Jazeera, 2021)

RUJUKAN

Al-Jazeera. (2021, 28 May). Germany recognises colonial-era (ditapiskan) in Namibia as (ditapiskan).

BBC. (2021, 1 June). Viewpoint: Why Germany’s Namibia (ditapiskan) apology is not enough.

Black, Edwin. (2016, 5 May). In Germany’s (ditapiskan) Program for Black Africans, a Template for the (ditapiskan). The Times of Israel.

Gross, Daniel A. (2015, 28 October). A Brutal (ditapiskan) in Colonial Africa Finally Gets its Deserved Recognition. Smithsonian Magazine.

Onishi, Norimitsu & Eddy, Melissa. (2021, 28 May). A Forgotten (ditapiskan): What Germany Did in Namibia, and What It’s Saying Now. The New York Times.


Ke Masa Hadapan Dengan Kelajuan Cahaya

Cahaya mempunyai kelajuan sehingga 300,000,000 m/s. Menurut teori kerelatifan khas (special theory of relativity), tiada objek yang merentas ruang-masa dapat melebihi kelajuan cahaya. Kelajuan cahaya bukan semata-mata kelajuan cahaya tetapi merupakan had dan batasan kelajuan yang mampu dicapai oleh mana-mana objek di alam semesta.

Sekiranya kita menyuluh cahaya dalam keadaan kita tidak bergerak, kelajuannya 300,000,000 m/s. Jika kita menyuluh cahaya dalam keadaan kita sedang berlari, kelajuan cahaya tetap tidak akan berubah walaupun secara logiknya, kelajuan cahaya patut bertambah kerana kita menyuluh dalam keadaan berlari.

Bergerak menghampiri kelajuan cahaya akan mengakibatkan perubahan signifikan pada panjang dan masa yang dialami oleh objek. Apabila suatu objek bergerak menghampiri kelajuan cahaya, panjang objek itu akan mengecut. Semakin laju, semakin pendek panjangnya apabila diperhatikan. Masa yang dialami oleh objek akan lebih perlahan, semakin laju ia bergerak, semakin perlahan masa yang dialami, relatif dengan pemerhati.

Hal ini menjadikan, bergerak menghampiri kelajuan cahaya dapat membawa seseorang ke masa hadapan. Misalnya, kita menaiki roket dan bergerak ke angkasa lepas dengan kelajuan menghampiri kelajuan cahaya, misalnya 270,000,000 m/s selama 5 tahun, kita akan melangkau 6 tahun ke hadapan di Bumi.

Ini bermaksud, selama 5 tahun kita berjalan, Bumi telah ke hadapan selama 11 tahun. Orang di Bumi mendapati kita telah hilang selama 6 tahun, tetapi untuk kita sendiri, kita cuma bergerak cukup 5 tahun.